Бош сахифа > Фаолият > Ижтимоий-иқтисодий манфаатлар ҳимояси > Болаларни ёзги соғломлаштириш мавсуми — 2021: Ўзбекистон — бахтиёр болалар мамлакати\n04.06.2021. Бугун мамлакатимизда Давлатимиз раҳбари ташаббуслари билан барча соҳаларда олиб борилаётган ислоҳотлар жараёнида баркамол авлодни тарбиялаш масаласи алоҳида ўрин тутиб келмоқда. Ушбу масалага давлатимиз сиёсатининг устувор йўналишларидан бири сифатида эътибор қаратилиб, ўғил-қизларимизнинг интеллектуал ривожланиши, маънавий ва жисмоний камолоти билан боғлиқ барча соҳаларда тизимли ислоҳотлар ва янгиланишлар амалга оширилмоқда. Мазкур жараёнларга ҳамоҳанг равишда Болаларни ёзги соғломлаштириш йўналишида олиб борилаётган ишлар ҳам йил сайин такомил топиб бормоқда.\nКези келганда бугунги кунда ҳар томонлама баркамол ривожланган авлодни тарбиялаш борасидаги Ўзбекистон тажрибаси нафақат мамлакатимизда, балки халқаро экспертлар ва нуфузли халқаро ташкилотлар томонидан ҳам эътироф этилаётганини таъкидлаб ўтиш лозим. Зеро, давлат ва жамоат ташкилотларининг саъй-ҳаракатлари ҳамда имкониятларини ёзги таътил даврида болаларни сифатли дам олдириш ва соғломлаштиришни таъминлашга ижтимоий шериклик асосида йўналтириш амалиёти бошқа мамлакатларда учрамайди.\nШуни алоҳида таъкидлаш лозимки, сўнги 5 йил ичида республикамизда стационар турдаги 7 та замонавий болалар соғломлаштириш оромгоҳи янгитдан қурилиб, фойдаланишга топширилди. Ҳар йили ёз мавсумида 220 дан ортиқ стационар турдаги соғломлаштириш оромгоҳлари фаолияти мунтазам равишда йўлга қўйилиб, уларда 200 мингга яқин бола дам олдирилади.\nЎғил-қизлар саломатлигини мустаҳкамлаш, уларни ҳам маънан, ҳам жисмонан чиниқтириш, мазмунли ҳордиқ чиқаришларини ҳамда бўш вақтларини самарали ўтказишларини таъминлаш мақсадида бугунги кундаги пандемия шароитида ҳам барча хавфсизлик чоралари кўрилгани ҳолда болалар соғломлаштириш оромгоҳлари фаолияти йўлга қўйилмоқда. Албатта, бу жараён карантин қоидаларига тўла амал қилинган ҳамда “Болалар ёзги оромгоҳларининг карантин даврида фаолиятини ташкил этиш бўйича талаблар”га қатъий риоя этилган ҳолда ташкил қилинмоқда.\nТаъкидлаш зарурки, жорий йилнинг 19 май куни Вазирлар Маҳкамасида Ўзбекистон Республикаси Бош вазири, Республика Мувофиқлаштирувчи гуруҳи раиси Абдулла Арипов раҳбарлигида “Болаларнинг дам олишини ташкил этиш ва соғломлаштириш чора-тадбирларини ишлаб чиқиш, уларни амалга ошириш юзасидан тизимли назорат ва мониторингни таъминлаш бўйича Мувофиқлаштирувчи гуруҳ мажлиси ўтказилиб, 2021 йилги болаларни дам олдириш ва соғломлаштириш мавсумига тайёргарлик кўриш ва уни ўтказиш чора-тадбирлари тўғрисидаги масала муҳокама қилинди. Мажлис давомида тегишли вазирлик, идора ва ташкилотлар, маҳаллий давлат ҳокимияти органларига мавсумни юқори савияда ва сифатли ўтказиш бўйича аниқ вазифалар юклатилди.\nШу ўринда айтиш жоизки, ёзги соғломлаштириш мавсуми давомида болаларни дам олдириш ва соғломлаштириш йўналишидаги ишлар Ўзбекистон касаба уюшмалари Федерацияси томонидан мувофиқлаштирилгани ҳолда ҳудудларда болажонларнинг мароқли ҳордиқ чиқариши ва сифатли соғломлаштирилишини таъминлаш мақсадида тизимли ишлар амалга оширилмоқда. Хусусан, болалар соғломлаштириш мавсумини намунали ташкил этиш ва уюшқоқлик билан ўтказиш мақсадида Касаба уюшмалари Федерациясида Республика штаби, Федерациянинг ҳудудий Кенгашларида ҳудудий штаблар фаолияти йўлга қўйилди. Республика мувофиқлаштирувчи гуруҳи таркибидаги Ишчи гуруҳлар ҳамда ҳудудий Мувофиқлаштирувчи гуруҳлар томонидан мавсумнинг бориши доимий монгиторинг қилиб борилади.\nМавсумга тайёргарлик жараёнида Ўзбекистон касаба уюшмалари Федерацияси томонидан ёз мавсуми давомида республика оромгоҳларида болаларни соғломлаштириш ва дам олдириш ишлари сифатини янада ошириш мақсадида Қорақалпоғистон Республикаси, вилоятлар ва Тошкент шаҳрида оромгоҳларда ишловчи ходимлар учун онлайн ўқув-услубий семинарлар ўтказилди. Мазкур семинарларда асосий эътибор болалар оромгоҳларида фаолият юритувчи ходимлар ва мутахассисларнинг билим ҳамда кўникмаларини ошириш масаласига қаратилди. Уларга соҳага оид янгиликлар етказилди.\nКасаба уюшмалари Федерациясида тузилган ишчи гуруҳлари томонидан ҳар бир ҳудудда мавсумга тайёргарлик ишлари чуқур ўрганилиб, мавсум билан боғлиқ масалалар жойида муҳокама этилди ҳамда мавжуд камчиликларни бартараф этиш чоралари кўрилди. Натижада долзарб масалалар ижобий ечим топиб, маҳаллий ҳокимликлар ва хўжалик органлари ҳамкорлигида тизимли тадбирлар амалга оширилди.\nАлоҳида таъкидлаш зарурки, Болаларнинг дам олишини ташкил этиш ва соғломлаштириш чора-тадбирларини ишлаб чиқиш, уларни амалга ошириш юзасидан тизимли назорат ва мониторингни таъминлаш бўйича Республика Мувофиқлаштирувчи гуруҳи ва унинг таркибидаги Ишчи гуруҳлари томонидан оромгоҳларда болалар хавфсизлигини таъминлаш, оромгоҳларга сифатли озиқ-овқат маҳсулотлари ва дори-дармонларни узлуксиз равишда етказиб бериш, малакали кадрларни жалб этиш ва оромгоҳларнинг моддий-техник негизини мустаҳкамлаш бўйича кенг кўламли ишлар амалга оширилди.\nБолалар хавфсизлигини таъминлаш масаласи Республика Мувофиқлаштирувчи гуруҳининг доимий эътибор ва назоратидадир. Шу мақсадда ҳар бир оромгоҳда ички ишлар, ёнғин хавфсизлиги, тиббиёт, энергетика, коммунал соҳа ходимларининг туну кун навбатчилиги ўрнатилган. Болаларни оромгоҳга олиб бориш ва олиб келиш ишлари йўл ҳаракати хавфсизлиги ходимлари кузатуви остида амалга оширилади. Шунингдек, барча оромгоҳларда ёнғин хавфсизлиги чоралари кўрилиб, ёнғин хавфсизлиги бурчаклари ташкил этилди.\nБолаларнинг овқатланиш рационини бойитиш, уларнинг саломатлигини мустаҳкамлаш борасида ҳам жорий йилда бир қатор янгиликлар жорий қилинди. Хусусан, таомномаларда дармондориларга бой таомлар, дамлама ва салатлар турларини кўпайтириш кўзда тутилган. Оромгоҳларда болалар саломатлигини мустаҳкамлаш масаласига эътибор кучайтирилиб, уларнинг саломатлиги доимий равишда малакали шифокор ва ҳамширалар назоратида бўлади. Шу мақсадда соғломлаштириш масканларидаги тиббиёт хоналари барча зарур тиббий асбоб-ускуналар ва жиҳозлар, дори-дармонлар, махсус зардоб дори воситалари билан таъминланмоқда.\nКарантин даврида оромгоҳларда болалар саломатлигини муҳофаза этиш ва хавфсизлигини таъминлаш мақсадида болалар ёзги оромгоҳлари фаолиятини ташкил этиш бўйича махсус талаблар ишлаб чиқилиб, оромгоҳлар фаолиятига татбиқ этилиши йўлга қўйилди. Хусусан, фаолияти йўлга қўйилган оромгоҳлар ҳудудларида ободонлаштириш, барча бино ва иншоотларни, технологик ускуналарни таъмирлаш, жумладан, сув таъминоти ва канализация тизимларини таъмирлаш, модернизация қилиш ишларига алоҳида эътибор қаратилди. Биноларда профилактик дезинфекция, дезинсекция ва дератизация ўтказилиб, оромгоҳларнинг кириш қисмида дез тўшамалар ташкил этилди. Оромгоҳлар ҳудудига оромгоҳ фаолияти билан боғлиқ бўлмаган бегона шахслар ва автомашиналарнинг кириши қатъиян тақиқланади.\nШунингдек, мавсум бошлангунга қадар оромгоҳларни малакали тиббиёт ходимлари, яъни, камида 1 нафар шифокор ва 1 нафар ҳамшира билан таъминлаш, озиқ-овқат таъминоти, хавфсизлик, шошилинч тиббий ёрдам чақириш схемасини ишлаб чиқиш чоралари кўрилди.\nАлоҳида таъкидлаш зарурки, оромгоҳларда барча карантин чоралари ташкил этилганидан кейин болаларни қабул қилиш учун ҳудудий санитария-эпидемиологик осойишталик марказининг ўрганиш хулосасига асосан, вилоят махсус комиссиясининг рухсати билангина оромгоҳлар фаолият юритишига рухсат берилади. Шу ўринда оромгоҳларда дам олувчи ўғил-қизлар саломатлигини муҳофаза қилиш ва хавфсизлигини таъминлаш мақсадида оромгоҳлардан ташқаридаги барча тадбирлар, қариндошлар, ота-оналарнинг оромгоҳларга ташрифи ва кириши таъқиқланганини ёддан чиқармаслик зарур.\nОромгоҳлар фаолият кўрсатаётган даврда бир қатор махсус талабларга риоя этилиши зарурлигини яна бир бор эслатиб ўтиш жоиз. Хусусан, сменалар давомида ходимлар ва болалар саломатлиги бўйича тиббий мониторинг кучайтирилди. Оромгоҳларда етарли миқдорда гитери антисептиклари ва дезинфекция воситалари бўлиши таъминланади. Болалар ва ходимлар ҳар куни 2 маротаба тиббий кўрикдан ўтказилиб, тиббий кўрик натижаси ҳақидаги маълумотлар тиббий кузатув дафтарига киритиб борилади. Шунингдек, гуруҳлаш принципига мувофиқ гуруҳларнинг максимал изоляцияси таъминланади, яъни, барча ҳаракатлар қатъий равишда бир гуруҳда амалга оширилади.\nБундан ташқари оромгоҳларда рангларга ажратиш белгиларини қўйиш ҳамда гуруҳларнинг номи (рақами) билан йўналтирилган стрелкалар қўйиш орқали гуруҳлар орасидаги чегаралар тартибга солинган. Ётоқхоналарда, шу жумладан, очиқ айвончаларда, болалар ёшидан қатъий назар, ижтимоий масофага қараб (камида 1,5 метр) жойлаштирилмоқда. Яшаш хоналарини ҳар куни камида 2 марта тез-тез шамоллатиш, кўрпа-тўшаклар, мебел жиҳозлари, гиламлар, полларни чангдан тозалаш, пол ва санитария қурилмаларини дезинфекциялаш воситаларидан фойдаланган ҳолда тозалаш ишлари мунтазам равишда ташкил этиб борилади. Радиаторлар, дераза токчалари, кийим шкафларини ҳар куни 2 маротаба таркибида спирти бўлган дезинфекциялаш воситаси билан артиб тозалаш ҳамда ҳафтасига бир марта ювиш воситаларидан фойдаланиб ювиш, дераза ойналарининг ички юзасини ҳар ҳафтада таркибида спирт тутувчи дезинфекциялаш воситаси билан тозалаш ва ойига бир марта ювиш воситалари билан ювиш, ички ҳожатхоналарни кунига бир марта ювувчи ва дезинфекцияловчи воситалардан фойдаланиб тозалаш, тўшак ва чойшабларни тез-тез алмаштириш ишлари йўлга қўйилган.\nУмумий фойдаланиш жойларидаги полларни кунига икки марта ювиш, умумий ҳожатхоналарни кунига икки марта ювувчи ва дезинфекцияловчи воситалардан фойдаланган ҳолда тозалаш ҳамда сенсорли сезгир дозаторлар ва педал механизмли суюқ совун тарқатиш мосламалари, электр сочиқлар ёки бир марта ишлатиладиган қоғоз сочиқ билан жиҳозланган бўлишини таъминлаш, ҳар куни тозалаш ишларида ишлатиладиган дезинфекцияли эритмани янгилаш ишлари амалга оширилиши зарур.\nОромгоҳда ҳар бир болага кунига камида 1,5 литр қадоқланган сув берилиши, оромгоҳ ҳудудидаги ичимлик фонтанчаларидан фойдаланишни қатъиян ман этиш белгиланган.\nЧеклов чоралари давомида сузиш ҳавзаларида чўмилишга ҳам рухсат этилмайди. Жисмоний соғломлаштириш ва оммавий спорт тадбирлари ижтимоий масофани (камида 2 метр) қатъий сақлаган ҳолда ўтказилади. Эрталабки машқлар ҳар куни 10-15 минут давомида очиқ ҳавода, ёмғирли вақтда эса ҳаво яхши айланадиган хонада ўтказилади. Қуёшли ванналар эрталаб ёки кечқурун, овқатланишдан ярим соат олдин, шамолдан ҳимояланган махсус жойларда ташкил қилинмоқда.\nБолалар учун овқатланиш қатъий жадвал асосида, ижтимоий масофа камида 2,0 метр бўлган ўриндиқларни шахмат тарзида жойлаштирган ҳолда ташкил этилмоқда. Барча овқатланиш хоналарини иш кунининг охирида дезинфекциялаш воситалари билан тозалалаш йўлга қўйилган. Ўйин ва спорт машқларида ҳар бир машғулотдан кейин қўлларни ювиш қоидаларига риоя этилгани ҳолда, ҳар бир қўл ювиш жиҳози устида қўлларни ювиш қоидалари акс этган плакатлар жойлаштирилган.\nҲар бир болалар гуруҳи терини антисептиклар ёрдамида тозалаш ускуналари билан жиҳозланган бўлиб, улардан фойдаланиш ўқитувчи (тарбиячи) назорати остида амалга оширилади.\n2021 йилги болаларни дам олдириш ва соғломлаштириш мавсуми жорий йилнинг 1 июнидан бошланди.\nЖорий йилда республика бўйича жами 1 минг 545 та стационар турдаги оромгоҳ ва соғломлаштириш майдончалари фаолияти йўлга қўйилиб, уларда жами 261 минг 608 нафар болани дам олдириш режалаштирилган. Шу жумладан, 202 та стационар турдаги оромгоҳда 132 минг 337 нафар, 1 минг 343 та соғломлаштириш майдончасида 129 минг 271 нафар бола соғломлаштирилади. Жорий йилги мавсум давомида болаларни оромгоҳларда дам олдириш ва соғломлаштириш тадбирлари учун жами 80 млрд. сўмдан зиёд маблағ йўналтирилиши режалаштирилган.\nБугунгача ўз фаолиятини бошлаган болалар соғломлаштириш оромгоҳларида болалар хавфсизлигини таъминлаш, карантин талаблари асосида оромгоҳларга болаларни қабул қилиш масалаларига эътиборни кучайтирилиб, алоҳида назоратга олинган. Оромгоҳларга жалб этиладиган ҳодимлар ва болаларни чуқурлаштирилган тиббий кўрикдан ҳамда тестдан ўтказиш, барча ишловчи ходимлар вакцина олган бўлишларини таъминлаш масаласи доимий диққат марказида бўлмоқда.\nМавсум давомида ҳудудларда Интеллектуал ривожлантириш, Экологик-биологик, ва ўлкашунослик, Техник ижодкорлик, Ижтимоий мослашув, Тарбия ва спорт-соғломлаштириш, Бадиий ижодиёт йўналишларига ихтисослаштирилган оромгоҳларни ташкил этиш ҳам кўзда тутилган.\nЖорий йилги мавсумда ҳам ижтимоий ҳимояталаб, кам таъминланган, боқувчисини йўқотган оилалар фарзандларини моддий ва маънавий қўллаб-қувватлаш масалаларига катта эътибор қаратилмоқда. Хусусан, Касаба уюшмалари томонидан ижтимоий ҳимояталаб, кам таъминланган оилалар фарзандлари жамоа шартномалари ва келишувлари орқали имтиёзли йўлланмалар билан таъминланади. Меҳрибонлик уйлари тарбияланувчилари имтиёзли равишда дам олдирилиб, соғломлаштирилади. Қорақалпоғистон Республикаси ва Хоразм вилоятидаги кам таъминланган, боқувчисини йўқотган оилалар фарзандлари, Меҳрибонлик уйлари тарбияланувчилари бўлган 4500 нафар ўғил-қиз ўз ҳудудларидаги сўлим ва баҳаво орогоҳларда бепул дам олдирилади.\nБолажонларни соғломлаштириш билан қамраб олиш кўламини кенгайтириш мақсадида Касаба уюшмалари тизимидаги санаторийларда 2 минг 360 нафар она-боланинг биргаликда соғломлаштирилиши режалаштирилган.\nСирасини айтганда, мамлакатимизда болаларни ёзги соғломлаштириш мавсумига пухта ва уюшқоқлик билан тайёргарлик кўрилди. Бу юртимизнинг эртанги куни бўлган ўғил-қизларимизнинг мароқли ҳордиқ чиқариб, саломатликларини мустаҳкамлашлари, пировардида таътилни мазмунли ўтказишларига замин яратади. Зеро, шу азиз Ватан ардоғида камолга етган ёш авлод ғамхўрликдан руҳланиб, мамлакатимиз эришаётган ютуқлар салмоғини янада оширишга, унинг халқаро миқёсдаги нуфузини бундан-да юксалтиришга интилиши, шубҳасиз.


Агентлик экспертларининг фикрича, Ўзбекистоннинг иқтисодий ўсиш истиқболлари юзага келаётган бюджет профицити ва жорий операциялар ҳисобварағи ижобийлиги, тижорат банкларининг мижозларнинг депозит ҳамда ривожланишга қаратилган молия-вий маблағларидан таркиб топган ресурс базаси, давлат томонидан ўрнатилган назорат асосий ижобий омиллардир.\nШу билан бирга, мутахассислар республика Марказий банки томонидан банк тизими капиталлашувини ошириш ва кредит операцияларини назорат қилиш борасида ўрнатилган қатъий интизом ижобий аҳамиятга эга бўлаётганини қайд этишган.\nАгентлик баҳосига кўра, кредитлашнинг юқори суръатлари муайян мураккабликларни келтириб чиқариши мумкин, бироқ таҳлилчилар “улар иқтисодий ўсиш суръатларига номинал қийматда мос келади ва иқтисодиётда “баҳо пуфаклари”нинг пайдо бўлишига йўл қўймайди”, деб ҳисоблайди.\nЭкспертлар, шунингдек, корпоратив кредитлар портфелига боғлиқ бўлган иқтисодий ўсиш ва ечимларнинг прогноз қилинаётган юқори суръатларини эътиборга олиб, кредит портфелидаги муаммоли кредитлар яқин 12 — 18 ой ичида 1,5 фоиздан ошмаслигини таъкидлашган.\n“Standard & Poor’s” банк тизимида тўпланган молиявий маблағларни баҳолар экан, кредитларнинг салмоқли қисми мижозлар депозитлари ҳисобидан молиялаштирилаётгани ва четдан жалб этилган маблағлар атиги 14 фоизни ташкил этаётганини эътиборга олган.\nБундан ташқари, экспертлар Ўзбекистон банк тизимининг соҳавий таваккалчилигини “барқарор” деб баҳолади. Мамлакатимиз банкларининг барқарор мавқеи молия муассасаларига бўлган ишонч ҳамда корпоратив депозит ва аҳолининг бўш пул маблағларини жалб қилишнинг мустаҳкам асоси бўлиб қолмоқда. Натижада тижорат банкларида сўнгги беш йилда жами депозитлар ҳажми 3,5 баробар, охирги бир йил ичида эса 25,2 фоиз ошди.\nРеспублика банк тизими кўрсаткичлари баъзи меъёрлар бўйича халқаро стандартлар -талабларидан ҳам юқори бўлаётгани диққатга сазовордир.\nБанк тизимининг молиявий барқарорлигини мустаҳкамлаш борасида олиб борилаётган аниқ мақсадли чора-тадбирлар сўнгги беш йилда жами капитални 2,5 марта, охирги бир йилда эса 20 фоиз кўпайтириш имконини берди. Шу боис капиталнинг етарлилик даражаси халқаро стандартлардан уч баробар юқори бўлиб қолмоқда. Қолаверса, тизимнинг жорий ликвидлик даражаси ҳам халқаро стандартлардан икки баробар зиёддир.\nБугунги кунда мамлакатимизнинг барча тижорат банклари “Standard & Poor’s”, “Moody’s” ва “Fitch Ratings” халқаро рейтинг агентликларининг ижобий баҳосига эга эканлиги тизимнинг кўрсаткичлари юқори бўлишини таъминламоқда, албатта.\nМазкур рукндаги бошқа мақолалар: « Иқтисодиётнинг жадал ривожланишини таъминлаш — асосий мақсад\tПухта режа — муваффақият гарови »


Янги технологиялар сабабли 5 йил ичида 85 миллион киши ишсиз қолиши мумкин - Zamin.uz\nТехнологиялар дунёни ва меҳнат бозорини ўзгартирмоқда. Янги технологиялар дунёда 85 млн кишини ишсиз қолдириши мумкин. Бироқ кейинги 5 йил ичида технологиялар ривожланиши ҳисобига махсус малакаларни талаб қилувчи янги иш ўринлари пайдо бўлиши мумкин.\nДунёнинг 26 та давлатида 2025 йилгача янги технологиялар татбиқ қилиниши сабабли 85 млн киши ишсиз қолиши мумкин. Шу билан бирга янги технология ва алгоритмлар татбиқ қилиниши ҳисобига шу давр ичида 97 млнта янги иш ўрни пайдо бўлиши мумкин.\nБундан Жаҳон иқтисодий форумининг The Future of Jobs 2020 (Иш ўринларининг келажаги 2020) деб номланган маърузаси дарак бермоқда. Маъруза форумнинг турли соҳаларда фаолият юритувчи 300 та йирик компания бошқарувчилари ўртасида ўтказган сўровномаси асосида тузилган.\nЮқоридаги рақамлар одамлар робот ёки махсус дастурлар билан шунчаки алмаштирилишини англатмайди. Бироқ инсон ва машина меҳнати нисбати ўзгаради.\nФорум экспертларининг таъкидлашича, иш берувчилар маънан эскирган вакансияларни фаол равишда ёпиб, давр талабларига жавоб бермайдиган ходимларни ишдан бўшата бошлайдилар. Шу билан бирга иш ўринлари алгоритмлар билан биргаликда самарали ишлай оладиган одамлар ҳисобига кўпаяди.\nСўровномада иштирок этган 42 фоиз компания 2025 йилгача янги технологиялар сабабли иш ўринларини қисқартиришни, 41 фози махсус ишларни бажариш учун пудратчилардан кенг фойдаланишни, 34 фоизи ишчилар сонини кўпайтиришни режалаштирмоқда.\nЯнги технологиялар киритилиши билан кейинги 5 йил ичида 40 фоиз ходимлар қайта малакалашдан ўтишига тўғри келади. Компаниялар ўз ходимларини қайта малакалашига катта маблағ сарфлашига тўғри келади. Бироқ иш берувчиларнинг аксарияти бу жараённинг харажатлар ва кейин берадиган самара нуқтайи назаридан самарали эканини англашмоқда.\nҲисоботда таъкидланишича, пандемия даврида онлайн-ўқишга талаб 4 марта ошган. Ҳозирда банд бўлган одамлар шахсий малакаларни ошириш учун тобора кўпроқ онлайн-курслар излашмоқда. Ишсиз одамлар эса рақамли технологиялар, маълумотлар таҳлили, информатика ва ахборот технологияларини ўрганишни устувор қўймоқда. “Замин” янгиликларини “Youtube”да кузатиб боринг\nАҚШда коронавирус эпидемияси сабабли 30 миллиондан ортиқ америкалик ишсиз қолди\n1-05-2020, 04:23, Дунё\n9-04-2020, 21:25, Дунё\n10-12-2018, 18:10, Дунё


12:18 / 02.09.2017\nЎзбекистон Пенчак-Силат федерацияси ва қатор ҳамкор ташкилотлар кўмагида 9 сентябрь куни Тошкентнинг “Бунёдкор” стадионида Микст-силат бўйича “Asian FIGHT-2017” халқаро турнири бўлиб ўтиши ҳақида аввал хабар берилганди.\nУнда жаҳон кино юлдузи ва жанг санъати устаси Жан Клод Ван Дамм, спорт устаси Жеф Монсон ва бошқалар фахрий меҳмонлар сифатида иштирок этади ҳамда улар алоҳида дастурлар, маҳорат дарслари ҳам ўтказишади.\nБундан ташқари, ташкилотчилар ажойиб спорт ва шоу кечаси бўлишига ваъда беришмоқда. 6 бурчакли рингда 9 нафар ўзбекистонлик аралаш жанглар усталари 8 мамлакатдан келган 9 нафар жангчига қарши куч синашадиган мусобақада Ўзбекистон, Россия, Қозоғистон ва Тожикистон эстрада гуруҳлари томошабинлар олдида чиқиш қилишади.\nТурнир матбуот хизматининг маълум қилишича, айни вақтда, ушбу турнирни бевосита “Бунёдкор” стадионида томоша қилишни истаганлар ўйингоҳ кассаларидан чипталарни харид қилишлари мумкин. Чипталар нархи 50 минг сўмдан 300 минг сўмгача.


ОАВ Фарғона водийсида фош этилган радикаллар гуруҳи билан боғлиқ иш тафсилотларини ёзиб чиқишди\n13:42 / 21.12.2015\nМаҳаллий ОАВ яқинда Фарғона водийсида фош этилган радикаллар гуруҳи билан боғлиқ иш тафсилотларини ёзиб чиқишди. Эслатиб ўтамиз, Фарғона вилояти Олтиариқ туманида истиқомат қилувчи 18-30 ёшдаги шахслардан иборат гуруҳ аъзолари 6 йилдан 10 йилгача озодликдан маҳрум қилиш жазосига ҳукм қилинди.\nМаҳаллий матбуотда ёзилишича, Ашурали Тўраев ва Азизбек Йўлдошев исмли шахслар маҳаллий экстремистик гуруҳни яратиб, ҳар жума куни Қопчиғай қишлоғида йиғинлар ўтказиб турган. Гуруҳ аъзолари экстремистик руҳдаги материалларни тарқатиб, шу йўл билан ўз сафларига ёшларни жалб қилишга уринган.\nГуруҳнинг аъзоларидан бири Ҳасанжон Каримов таниши Даврон Бўтаев билан бирга Тинчлик қишлоғида яшовчи Абдулаҳад Умаровнинг уйига бориб, у ерда интернет орқали Сурияда олинган видеоматериаллар билан танишиб боришган. Улар биргаликда диний таълим олишга келишиб олишган.\n“Секин-асталик билан бу диний машғулотлар ҳафталик йиғинларга айланиб, уларда мамлакатда конституцион тузумни ўзгартириш ва халифалик қуриш бўйича режалар тузилган”, - хулоса қилинади газеталарда.


Буюк жасорат соҳиби – Ўзбекистоннинг Биринчи Президенти Ислом Каримовга эҳтиром - Уч илдиз\nТошкент маданият коллежида Биринчи Президент Ислом Каримов таваллудининг\n80 йиллиги муносабати билан маънавий-маърифий тадбир ташкил этилди. Унда таниқли олимлар, адабиёт ва санъат намояндалари, профессор-ўқитувчилар, кенг жамоатчилик вакиллари ҳамда ёшлар қатнашди.\n– Биринчи Президентимиз Ислом Каримов бизга доим азиз фарзандларим, деб мурожаат қилганлари қалбимиздан чуқур жой олган, – дейди коллеж ўқувчиси Ш.Эркинов. – Бизнинг келажагимиз йўлида доим куйинган, барча шароитни муҳайё этган Юртбошимиз бошлаган ишларнинг муносиб давомчилари бўлишга интиламиз.\n– Собиқ мустабид тузум даврида миллий қадриятларимиз, урф-одатларимиз, муқаддас динимиз, азалий анъаналаримиз аёвсиз топталди, – дейди Мирзо Улуғбек номидаги Ўзбекистон Миллий университети доценти Тўлқин Эшбеков. – Ўша даврларда бу ҳақда очиқ-ошкора гапириш – катта маънавий жасорат эди. Мустақиллигимиз асосчиси Ислом Каримов халқимиз орзу-умидларини рўёбга чиқарди. Миллий-маънавий қадриятларимизга эҳтиром билан муносабатда бўлиш, муқаддас динимиз, урф-одатларимиз, бебаҳо тарихий меросимизни асраб-авайлаш ва ривожлантиришни давлат сиёсати даражасига кўтарди, халқаро майдонда Ўзбекистоннинг обрў-эътиборини оширишга катта ҳисса қўшди.\nNext story Туркияда ўзбекистонлик талабалар бирлашмаси ташкил этилди\nPrevious story Юксалиш одимларини белгилаётган ислоҳотлар


Орнидазол-NGP – medu.uz – Дорилар ҳақида маълумотлар ўзбек тилида\nHome Йўриқномалар Орнидазол-NGP\nПрепаратнинг савдо номи: Орнидазол-NGP\nЧиқарилиш шакли: Капсулалар 500 мг дан контур-уяли ўрамда.\nФармакотерапевтик гурухи: Протозойларга қарши воситалар.\nОрнидазол – антибактериал ва протозойларга қарши таъсирларга эга бўлган дори воситасидир. Препаратнинг таъсир механизми орнидазол молекуласининг нитрогуруҳини микроорганизмнинг ферментлари таъсири остида кимёвий жиҳатдан қайтарилишига асосланган. Қайтарилган нитрогуруҳ бактерияларнинг ДНК билан комплекс бирикма ҳосил қилади, бунинг оқибатида ДНК репликацияси ва транскрипцияси жараёнларини бузилиши юз беради. Бундан ташқари, орнидазол цитотоксик таъсир кўрсатади ва микроорганизмнинг ҳужайра нафаси жараёнини бузади. Шундай қилиб, препарат бактерицид ва бактериостатик самара кўрсатади.\nПрепарат Trichomonas vaginalis, Entamoeba histolytica, Lamblia intenstinalis (Giardiaintestinalis), Gardnerella vaginalis, Bacteroides, Clostridium spp., Fusobacterium spp. ва анаэроб кокклар чақирган инфекцион этиологияли турли касалликларда самаралидир.\nПрепаратнинг Helicobacter pylori нинг айрим штаммларига нисбатан фаоллиги аниқланган.\nПерорал қўллангандан кейин препарат меъда-ичак йўлларидан яхши сўрилади. Препаратни биокираолишлиги 90% га етади, орнидазол учун плазма оқсиллари билан паст даражада (13% дан кўп эмас) боғланиш характерлидир. Фаол модданинг чўққи концентрацияси қон плазмасида препарат қабул қилингандан кейин 3 соат ўтгач аниқланади. Орнидазол организмнинг ҳамма биологик суюқлик ва тўқималарига яхши киради. Гематоэнцефалик ва гематойўлдош тўсиқ орқали ўтади, кўкрак сути билан чиқарилади. Жигарда фармакологик фаол метаболитларни ҳосил қилиб, метаболизмга учрайди (метаболитларнинг микробга қарши ва протозойларга қарши фаоллиги ўзгармаган орнидазолга қараганда бир мунча паст). Препаратни бир марта қўллангандан кейин, қабул қилинган дозанинг 85% 5 кун давомида чиқарилади. Орнидазолнинг ярим чиқарилиш даври (T½) 12-14 соатни ташкил қилади, асосан буйраклар орқали (тахминан 70%) ва ичак орқали ҳам ўзгармаган ҳолда, ҳам метаболитлар ҳолида чиқарилади.\nПрепаратни орнидазолнинг таъсирига сезгир микроорганизмлар чақирган турли соҳаларда жойлашган инфекцион касалликлари бўлган пациентларни,шу жумладан: Trichomonas vaginalis чақирган сийдик-жинсий тизими аъзоларининг касалликларини, Амёбиазни,шу жумладан амёбали дизентерия, жигар ва миянинг амёбали абсцессини, Лямблиозни даволаш учун қўлланади.\nШунингдек препаратни анаэроб микроорганизмлар чақирган инфекцион касалликларни даволаш ва оператив аралашувларни ўтказишда, шу жумладан гинекологик операцияларда инфекцион асоратларни олдини олиш учун ҳам қўлланади.\nПрепаратни бактериал вагинозда бошқа дори воситалари билан бирга комплекс буюриш мумкин. Орнидазолни меъда ва ўн икки бармоқ ичакнинг пептик яраси билан оғриган пациентларни (орнидазол билан бошқа микробга қарши препаратларни ва протон насоси ингибиторлари гуруҳи дори воситалари билан комплекс ҳолда) даволашда Helicobacter pylori эрадикацисида схема бўйича қўлланади.\nПрепаратни перорал қабул қилинади, капсулани чайнамасдан ва майдаламасдан етарли миқдордаги сув билан ичиш тавсия қилинади. Орнидазолни овқат қабул қилингандан кейин қабул қилиш тавсия қилинади,тенг вақт оралиғида қабул қилган маъқул. Препарат билан даволаш курсини давомийлигини ва дозаларини даволовчи шифокор касалликни характери ва пациентнинг шахсий хусусиятларга қараб, шахсий равишда белгилайди. Катталарга трихомониазда одатда препарат 0,5 г дан (1 капсула) кунига 2 марта буюрилади. Даволаш курсининг давомийлиги одатда 5 кунни ташкил қилади. Микробиологик тест натижаларидан қатъий назар иккала жинсий шерикни бир вақтда даволашни ўтказиш лозим.\nКатталар ва тана вазни 60 кг дан катта бўлган ўсмирларга амёбали дизентерияда одатда препаратни 1,5 г дан (3 капсула) кунига 1 марта буюрилади (орнидазолни кечқурун қабул қилган маъқул).\nКатталар ва тана вазни 60 кг дан кам бўлган ўсмирларга амёбали дизентерияда одатда препаратни 1,0 г дан (2 капсула) кунига 2 марта буюрилади. Амёбали дизентерияда даволаш курси 3 кунни ташкил қилади.\nАмёбали дизентерияни бошқа шаклларида катталарга одатда препаратни 0,5 г дан кунига 2 марта буюрилади. Даволаш курсининг давомийлиги инфекциянинг оғирлигига қараб, 5-10 кунни ташкил қилади.\nКатталарда ва тана вазни 35 кг дан катта бўлган ўсмирларга лямблиозда препаратни 1,5 г дан кунига 1 марта буюрилади (орнидазолни кечқурун қабул қилган маъқул). Даволаш курсининг давомийлиги – 1-2 кун.\nКатталарга анаэроб бактериялар чақирган инфекцион касалликларда одатда препаратни 0,5 г дан суткада 2 марта буюрилади.\nКатталарга оператив аралашувларни ўтказишда анаэроб бактериялар чақирган инфекцион касалликларни олдини олиш учун одатда препаратни операциядан олдин 0,5-1,0 г дан буюрилади, ундан кейин препаратни 0,5 г дан кунига 2 марта 3-5 кун давомида қабул қилинади.\nКатталарга бактериал вагинозда одатда препаратни 0,5 г дан кунига 2 марта буюрилади. Даволаш курсининг давомийлиги одатда 5 кунни ташкил қилади.\nКатталарга Helicobacter pylori эрадикациясида схема бўйича одатда Орнидазолни 0,5 г дан кунига 2 марта буюрилади.\nПротон насоси ингибиторлари гуруҳи препаратлари стандарт дозаларда: Клартиромицин 0,5 г дан кунига 2 марта буюрилади.\nОрнидазолни бу схема бўйича қабул қилиш давомийлиги 7 кунни ташкил қилади.\n3 ёшдан ошган болаларга трихмониазда препаратни одатда тана вазнига 25 мг/кг дан кунига 1 марта буюрилади.\nТана вазни 35 кг дан катта бўлган болаларга амёбали дизентерияда одатда препаратни 1,5 г дан суткада 1 марта буюрилади (орнидазолни кечқурун қабул қилган маъқул).\nТана вазни 25 кг дан 35 кг гача бўлган болаларга амёбали дизентерияда препаратни одатда 1,0 г дан суткада 1 марта буюрилади (орнидазолни кечқурун қабул қилган маъқул).\nТана вазни 15 кг дан 25 кг гача бўлган болаларга амёбали дизентерияда препаратни одатда 0,5 г дан суткада 1 марта буюрилади (орнидазолни кечқурун қабул қилган маъқул).\nАмёбали дизентерияда даволаш курсининг давомийлиги 3 кунни ташкил қилади.\nТана вазни 35 кг дан катта бўлган болаларга амёбали дизентериянинг бошқа шаклларида одатда препаратни 0,5 г дан суткада 1 марта буюрилади (орнидазолни кечқурун қабул қилган маъқул).\nТана вазни 15 кг дан 25 кг гача бўлган болаларга амёбали дизентериянинг бошқа шаклларида препаратни одатда 0,5 г дан суткада 1 марта буюрилади (орнидазолни кечқурун қабул қилган маъқул).\nАмёбали дизентериянинг бошқа шаклларини даволаш курсининг давомийлиги одатда 5-10 кунни ташкил қилади.\nТана вазни 25 кг дан 35 кг гача бўлган болаларга лямблиозда препаратни одатда тана вазнига 40 мг/кг дан кунига 1 марта 1-2 кун давомида буюрилади.\nПрепарат қўлланганда пациентларда қуйидаги ножўя самараларни ривожланиши мумкин:\nМеъда-ичак йўллари томонидан: кўнгил айниши, қусиш. оғизни қуриши, таъм билиш ҳиссини ўзгариши, металл таъми, эпигастрал соҳада оғриқлар, ични бузилиши.\nМарказий ва периферик нерв тизими томонидан: бош оғриғи, бош айланиши, оёқ-қўлларни тремори, ҳаракат координациясини бузилиши, периферик нейропатия, якка ҳолларда, асосан препаратни юқори дозаларда қўллаган пациентларда тиришиш ва онгни чалкашиши кузатилади.\nҚон яратиш тизими томонидан: лейкопения, нейтропения.\nАллергик реакциялар: тери тошмаси, қичишиш, эшакеми, Квинке шиши.\nПрепаратнинг компонентларига ва бошқа дори воситаларига, нитроимидазол ҳосилаларига юқори шахсий сезувчанлик. Препарат марказий нерв тизимининг органик касалликлари билан оғриган пациентларга қўлланмайди. Орнидазолнинг капсула ва қобиқ билан қопланган таблеткалар шаклидаги препаратини 3 ёшдан кичик ёшдаги болаларга қўлланмайди.\nПрепаратни марказий нерв тизиини касалликлари, жигар фаолиятини бузилишлари ва қон яратилишини бузилишлари, шунингдек алкоголни ҳаддан зиёд истъемол қилувчи пациентларга эҳтиёткорлик билан буюриш лозим.\nПрепарат болаларга ва кекса ёшдаги пациентларга эҳтиёткорлик билан буюрилади.\nИши потенциал хавфли менханизмлар ва автомобилни ҳайдаш билан боғлиқ пациентларга эҳтиёткорлик билан буюриш лозим.\nПрепаратни ҳомиладорлик даврида, она учун кутиладиган фойда, ҳомила учун бўлган потенциал хавфдан юқори бўлган ҳоллардагина буюриш мумкин.\nПрепаратни лактация даврида қўллаш зарурати туғилганида эмизишни вақтинчалик тўхтатиш лозим. Препаратни оҳирги дозасини қабул қилгандан кейин камида 48 соатдан сўнг эмизишни яна бошлаш мумкин.\nПрепарат бир вақтда қўлланганда кумарин қатори антикоагулянтларининг терапевтик самараларини кучайтириши мумкин. Бу препаратларни бирга қўллаш зарурати туғилганда антикоагулянтларнинг дозаларини тўғрилаш лозим.\nОрнидазол векуроний бромидининг миорелаксацияловчи таъсир давомийлигини оширади.\nПрепарат ацетальдегиддегидрогеназа фаоллигини сусайтирмайди.\nЖигар микросомал ферменти ингибиторларини орнидазол препарати билан бир вақтда қўлланганда фаол моддани концентрациясини пасайтиради.\nПрепаратни жигар микросомал ферментлари ингибиторлари билан бирга қўлланганда орнидазолнинг концентрациясини ошиши аниқланади.\nТрихомониазда қайта юқиш эҳтимолини баратараф қилиш учун жинсий шерик ҳамма ҳолларда бемор каби худди шундай даволаш курсини ўтиши керак.\nПрепаратни пациентларда катта дозаларда қўлланганда онгни бузилиши, тиришиш. депрессия ва периферик невритни ривожланиши аниқланади. Махсус антидоти йўқ. Дозани ошириб юборилганда симптоматик даволашни ўтказиш кўрсатилган. Тиришиш ривожланган ҳолларда диазепам юборилади.\nҚуруқ, ёруғликдан химояланган жойда, 25°С юқори бўлмаган ҳароратда сақлансин.


Шимкентда ноқонуний савдо дўконлари олиб ташланди\nСуд қарорига мувофиқ Шимкентдаги «Юқори бозор» атрофидаги ноқонуний дўконлар олиб ташланди. Бу Ал Форобий тумани ҳокимлигида ўтган брифингда маълум бўлди.\n– Шаҳар ҳокими Ғ. Абдирахимовнинг топшириғига биноан, Тўлебий кўчаси бўйида жойлашган «Юқори бозор» атрофини тартибга келтириш ишлари давом этмоқда. Унгача шаҳарда жойлашган 8та бозор раҳбарлари билан икки томонлама меморандум имзоланган. Ушбу ҳужжат доирасида бозор атрофидаги бўш жойлар тавсия этилиб, ҳозирги кунда 35 нафар савдогар «Юқори бозор»га, 8 нафари «Автонур» бозорига жойлаштирилди, – деди туман ҳокими Ғабит Мауленқулов.\nТаъкидлаш жоизки, янги жойларга кўчирилган сотувчилар 3 ой давомида улардан бепул фойдаланишади. Шунингдек, фуқароларни ижтимоий таъминлаш ва ишга жойлаштириш масаласи бўйича ишчи гуруҳ ташкил этилди.\n, 2018-08-07, 11:16 180


Мбаппе дунёдаги энг кўп маош олувчи футболчига айланиши мумкин\n1 июль, 2021, 14:41\nУнга фантастик шартнома таклиф қилинмоқда.\nПСЖ раҳбарияти ҳали ҳам ҳужумчи Килиан Мбаппе билан амалдаги шартномани узайтиришдан умидини узмаяпти.\nDiario ABC нашри тарқатган хабарга қараганда, Париж клуби 22 ёшли франциялик футболчига солиқлардан ташқари йилига нақд 50 миллион евро маош тўлашга тайёр. Агар Мбаппе ушбу таклифни қабул қилса, у дунёнинг энг кўп маош оладиган футболчисига айланади.\nСўнгги пайтларда Мбаппега “Ливерпуль” ва “Реал” клубларидан жиддий қизиқишлар борлиги ҳақида хабарлар тарқалган эди.\nКилиан ўтган мавсум ПСЖ сафида жами 47 та ўйинда майдонга тушди ва ўз ҳисобига 42 та гол ҳамда 11 та голли узатма ёздириб қўйди. Унинг клуб билан амалдаги шартномаси 2022 йилнинг ёзига қадар имзоланган.\nПСЖ Мбаппе ўрнига Роналдуни олиб келмоқчи\nМбаппенинг маоши Неймарникига тенглашди, лекин...\nТЕЗКОР ХАБАР Шомуродов Мбаппе ва Неймарга қарши ўйнайди ёхуд “Женоа” лагеридан янгиликлар\nТокио-2020. Баҳодир Жалолов кейинги босқичда. Бугун спортчиларимиз яна қандай натижалар қайд этишди?\nБокс. Олимпиадани кимлар тарк этди? Қайси боксчилардан медаль кутяпмиз?


Чоп этилган: 23.04.2018\nНаманган вилоят болалар силга қарши курашиш сихатгохи 1945 йилда Наманган шахар Гагарин кучасида жойлашган 2-ясли ўрнида 25 ўринга ташкил қилинган. Шу йилнинг ўзида Наманган туманидаги собиқ Москва колхози идораси ўрнига кўчирилган. 1962 йилда Наманган шаҳар ижроия комитетининг 11/305-сонли қарорига биноан 50 ўринга кенгайтирилган. 1965 йилда 125 ўринга, 1979 йил типовой бино қурилишининг хисобига ўринлар сони 250 ўринга етказилган. Шу даврда сихатгохда ёз пайтларида 300-350 бола даволанган. 1990 йил феврал ойидан бошлаб 150 ўринга туширилган. 1995 йил апрелидан бошлаб Соғлиқни сақлаш бошқармасининг 98-сонли буйруғига асосан 200 ўринга кенгайтирилган. 1998 йил Соғликни сақлаш бошқармасининг буйруғи билан 160 ўринга қисқартирилган. Сихатгох Наманган шахри М.Рахимов кўча 5-уйда жойлашган. Сихатгохда 4 ёшдан 14 ёшгача бўлган беморлар даволаниб ўқийдилар.\nСихатгохнинг умумий ер майдони 3 гектарни ташкил этади.\nЖами бинолар сони - 34 та шундан ёрдамчи бинолар 16 та.\n1981 йилда 360 ўқувчига мулжалланган 2 қаватли “Йулдош” мактаби қурилган бўлиб, мактабда 1 синфдан 9 синфгача бўлган ўқувчилар енгиллаштирилган дастур асосида 35 дақиқадан ўқитилади.\nСихатгох даволаш булимининг 1-қаватида функционал - диагностика хоналар жойлашган (физиотерапия, ЛФК, клиник лабаратория, қабулхона ва автоклав хоналари ) ошхона, душ, ўқиш ва дам олиш хоналаридан иборат. Бинонинг II - III- қаватларида, дам олиш хоналари, хамшира ва врачлар хонаси, клуб, видеосалон, хар бир булимда алохидадан муолажа хоналари жойлашган. Сихатгох кумир билан иситилади. Ичимлик суви билан таъминланган.\n"НИЗОМ" - 2000 йил 8 апрелда Наманган шахар хокимлигининг 363-сонли қарори ва Вилоят соғлиқни сақлаш бошқармаси томонидан тасдиқланган ва Давлат рўйхатидан ўтказилган.\n"Хўжалик субъектини корхоналар ва муассасалар давлат реестрига киргизиш тўғрисида"ги Гувохнома №16-213-0000565 берилган\nТиббий Фаолиятни амалга ошириш учун Лицензия - №4189-"тиб" - УзР ССВ томонидан 24.02.2005 йилда берилган.\n2013 йилда Наманган вилояти ер тузиш ва кучмас мулк кадастри хизмати давлат унитар корхонаси томонидан “Кучмас мулк объектига кадастр иши” бўйича “ 1833- рақам билан кадастр қилинган ва 2014 йил 17 март куни бинолар ва иншоатларга бўлган ҳуқуқнинг давлат рўйхатидан ўтказилганлиги тўғрисида ТА №0754965 серия рақами орқали гувохнома олинган\nВилоят болалар силга қарши курашиш санаторияси\nСихатгох ташкил топган йили\nНаманган шахри, М.Рахимов кўчаси -5\nУмумий ўринлар сони\nОшхонадаги ўринлар сони\nМактаб биносидаги ўринлар сони\nЙил давомида режалаштирилган беморлар сони\nсил ўчоқларидаги сил касаллигини DOTS дастуридан кейинги даври ва ота-онаси сил билан касалланганларнинг фарзандлари (контакт)\nЛФК, физиотерапевтик, химия профилактика муолажалар.\nУмумий ходимлар сони\nўқитувчи ва тарбиячилар\nУларнинг тоифа кўрсаткичлари:\nвилоят бюджети хисобидан


Samsung вертикалига букланувчи букламафонни патентлади - Terabayt.Uz\nMotorola компанияси ўзининг очилиб-ёпилувчи иконик RAZR брендини қайта ишлаб чиқариши кутилмоқда. Ушбу смартфон очилганда узунчоқ дисплейга эга бўлади.\nSamsung'нинг ҳам букланувчи смартфони, Galaxy Fold, борлигидан яхши хабардорсиз. RAZR'дан фарқли ўлароқ, Galaxy Fold тўлиқ очилганда планшет катталигида бўлади, букланганда эса қалин гаджетга айланади.\nGalaxy Fold'га қўшимча равишда, Samsung яқинда ўзининг янги, вертикал томонга букланувчи букламафонини патентлади. Бу қурилма Motorola'нинг RAZR'ига тўғридан-тўғри рақиб бўлади.\nСал илгари WIPO (Жаҳон интеллектуал мулк идораси) нинг сайтида эълон қилинган патентнинг амалий жиҳатдан қандай кўринишдаги смартфон бўлишини Let'sGoDigital сайти ясама рендерлар орқали кўрсатиб берди.\nБукланган позицияда қурилма экрани худди Huawei Mate X'даги каби ташқи томонда қолиши мумкин, бу эса ушбу ҳолатда ҳам гаджетдан фойдалана олиш имконини беради.\nБукланган ҳолда смартфондан қўйилаётган мусиқани ўзгартириш, селфи олиш (буклама ҳолатда ҳам орқа камера тўсилиб қолмайди) ва билдиришномаларни кўриш мумкин бўлади.\nБу смартфоннинг Motorola'дан фарқли унинг букланиш механизмидир: дисплейни ички томонга ҳам, ташқи томонга ҳам буклаш мумкин. Корейсларнинг бу консепциясини бутунлай янгича ва антиқа шакл ечими, дейиш мумкин.\nMoto RAZR'нинг тахминий рендер расми\nБир қатор ишлаб чиқарувчилар букланувчан смартфон яратишга уринишар экан, айтиш мумкинки, бу дизайндаги мобил қурилмалар истиқболлидир. Букламафонлар саноати старти аллақачон қизғин тус олиб улгурган. Бир неча кечикишлардан сўнг, Huawei Mate X ва Galaxy Fold'ларнинг тақдимоти яқинлашиб келмоқда.\n#Motorola #Samsung #букламафон


/Ички ишларга ишга қабул қилиш\nИчки ишлар органлари хизматига қабул қилишда танловларни ўтказиш тартиби\nБўлим: Малумотлар\t Чоп этилди: 18.11.2016 11:56\t Ўқилди: 5286\nИчки ишлар органлари хизматига қабул қилишда\nтанловларни ўтказиш тартиби\nЎзбекистон Республикасининг «Ички ишлар органлари тўғрисида»ги Қонуни ва Ўзбекистон Республикаси Президентининг 2017 йил 29 ноябрдаги ПҚ–3413-сонли «Ички ишлар органлари кадрлари билан ишлаш ва уларнинг хизматини ташкил этиш тартибини тубдан такомиллаштириш чора-тадбирлари тўғрисида»ги қарорида фуқароларни ички ишлар органлари хизматига қабул қилиш ва ўтказиш тартиби, айрим тоифадаги номзодларга имтиёз ва устунликлар бериш тартиби белгилаб қўйилган.\n-Ўзбекистон Республикаси фуқаролари хизматга ихтиёрий равишда мавжуд бўш лавозимлардан келиб чиққан ҳолда белгиланган кетма-кетликда танлов асосида қабул қилинади.\n-Танловнинг асосий мақсади номзоднинг маълумоти, шахсий ва ишчанлик сифати, соғлиғининг ҳолати ва жисмоний тайёргарлиги бўйича ички ишлар органи ходими хизмат мажбуриятларини бажаришга қодирлик даражасини ўрганишдан иборат.\n-Ички ишлар органлари хизматига халқ манфаатини ҳамма нарсадан устун қўядиган, бенуқсон обрў-эътиборга, ўз шахсий фазилатлари, ахлоқи, хулқ-атвори ва маданият даражаси билан бошқаларга намуна бўла оладиган, иродали, руҳан ва жисмонан соғлом, ҳуқуқбузарлик содир этишга мойил бўлмаган, жиноятга қўл урмаган, қатъий тартиб-интизомга риоя этувчи, шахсий жавобгарликни ҳис қиладиган, ўз халқи олдидаги бурчларини тўла-тўкис англайдиган, қатъиятли, фидойи, ватанпарвар, фуқаролар қабул қилинади.\n-Ўзбекистон Республикаси Ички ишлар вазири томонидан хизматга қабул қилиш ваколати берилган раҳбарларнинг буйруғига мувофиқ, тегишли ички ишлар органларида танловларни ўтказиш бўйича қабул комиссиялари тузилади. Ички ишлар органларининг ҳудудий ва мустақил таркибий бўлинмалари бошлиқлари қабул комиссияларига раис, уларнинг кадрлар бўйича ўринбосарлари эса, қабул комиссиялари раиси ўринбосари ҳисобланади. Қабул комиссиялари таркибига тегишли соҳавий хизматлар, ўз хавфсизлиги ва юридик таъминлаш бўлинмалари раҳбарлари ҳамда жамоат ташкилотлари (Ёшлар иттифоқи, Хотин-қизлар қўмитаси, Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши ва уларнинг ҳудудий бўлинмалари) вакиллари киритилади.\n-Қабул комиссияси раиси комиссия фаолиятига раҳбарлик қилади ва кичик комиссиялар фаолиятини мувофиқлаштиради ва назорат қилади.\n-Қабул комиссияси ички ишлар органлари хизматига қабул қилиш танлови давомида белгиланган тартибни бузган ёки қабул комиссияси фаолиятига ошкора ёки бошқача тарзда тўсқинлик қилган номзодни танловнинг исталган босқичида четлатиш ҳуқуқига эга.\n-Хизматга 165 сантиметрдан паст бўлмаган эркаклар ва 160 сантиметрдан паст бўлмаган аёллар қабул қилинади.\n-Хизматга танлов асосида, ихтиёрий тартибда ёши ўн саккиздан кичик\nва ўттиздан катта бўлмаган, шу жумладан ўттиз ёшдаги ҳам, тегишли маълумотга эга, шахсий ва ишчанлик сифатлари, соғлиғининг ҳолати ва жисмоний тайёргарлиги бўйича ходимнинг хизмат мажбуриятларини бажаришга қодир бўлган, умумий ва махсус талабларга мос келувчи Ўзбекистон Республикаси фуқаролари қабул қилинади.\n-Белгиланган тартибда муомалага лаёқатсиз ёки муомала лаёқати чекланган деб топилган, ички ишлар органларида хизматни ўташга тўсқинлик қиладиган касаллиги ёки жисмоний нуқсонлари бўлган, бошқа давлат органларидан салбий сабабларга кўра бўшатилган, шунингдек, содир этган жинояти учун муқаддам судланган (қўлланилган жазо туридан, судланганлик ҳолати тугалланган ёки олиб ташланган ва амнистия акти қўлланилгандан қатъи назар) фуқаролар хизматга қабул қилиниши мумкин эмас.\nИчки ишлар органларида танловларни ташкил этиш\nтартиби ва методикаси\n-Ички ишлар органлари хизматига кириш истагини билдириб мурожаат қилган фуқаролар билан танловга қўйилишидан олдин қабул комиссияси томонидан ҳужжатларни расмийлаштириш, тиббий кўрикдан ўтиш ҳамда хизматга қабул қилиш тартиби тўғрисида тушунтириш ишлари олиб борилади.\nХизматга қабул қилиш дастлабки ва якуний танловлар асосида амалга оширилади.\n-Танловлар номзоднинг хоҳишига кўра давлат, қорақалпоқ ёки рус тилларида ўтказилади.\nТанлов қуйидаги кетма-кетликда амалга оширилади\n-дастлабки танлов – дастлабки суҳбат, психологик тест, умумжисмоний тайёргарлик даражасини баҳолаш;\n-якуний танлов – якка тартибда суҳбат.\nДастлабки суҳбат ўтказиш тартиби\n-Дастлабки суҳбат номзодни қабул қилиш режалаштирилган соҳавий хизмат раҳбари томонидан ўтказилади.\n-Суҳбат давомида соҳавий хизмат раҳбари номзоднинг шахсий ҳужжатлари (фуқаролик паспорти, ҳарбий гувоҳномаси, меҳнат дафтарчаси ва бошқалар) билан танишиб чиқиш билан бирга уни қонун ҳужжатларига кўра ички ишлар органлари хизматига қабул қилиш учун белгиланган умумий талабларга тўғри келишини ўрганади ҳамда номзодга хизматни ўташ тартиби ва қоидалари ҳақида тушунчалар беради.\n-Соҳавий хизмат раҳбари томонидан дастлабки суҳбат якуни бўйича суҳбат варақаси тўлдирилади.\n-Дастлабки суҳбат якунига кўра ички ишлар органлари хизматига тавсия этилган номзодлар ўрнатилган тартибдаги танловнинг кейинги босқичи (психологик тест)га ўтказилади.\nПсихологик тест ўтказиш тартиби\n-Психологик тест қабул комиссияси таркибига киритилган психологлар томонидан (кичик комиссия) номзодларни психологик тест синовидан ўтказиш йўли билан амалга оширилади.\n- Психологик тестлар номзодларнинг қуйидаги психологик хусусиятларини аниқлашга йўналтирилади:\nақл-заковати, умумий интеллектуал салоҳияти ва хотираси;\n-Психологик тест бошлангунга қадар номзоднинг соғлиғи суриштирилади. Ўзини ёмон ҳис қилаётганидан шикоят қилган номзодлар ўрганишга қўйилмайди. Бундай ҳолатда далолатнома тузилади ва унга кейинги психологик ўрганишдан ўтиш учун рухсат берилади.\n-Психологик тест синовлари ўтказиладиган хонага микрокалькулятор, луғат, жадвал, китоб, уяли телефон, компьютер, телекоммуникация воситалари олиб кириш ва улардан фойдаланиш тақиқланади.\n-Психологик синов натижалари бўйича номзод ички ишлар органлари хизматига тавсия этилади ёки тавсия этилмайди деган мазмундаги тавсиявий хулосалар чиқарилади.\n-Психологик тест натижаларига кўра ички ишлар органлари хизматига тавсия этилган номзодлар танловнинг кейинги босқичига ўтказилади.\nЖисмоний тайёргарлик синовлари ўтказиш тартиби\n-Номзодларнинг умумжисмоний тайёргарлиги даражасини баҳолаш қабул комиссияси таркибига киритилган мутахассислар томонидан (кичик комиссия) ўтказилади.\n-Номзодлар жисмоний тайёргарлик синовларига спорт кийимида ҳамда прописка жойи бўйича белгиланган намунадаги соғлиғининг ҳолати ҳақида маълумотнома (бўй параметри кўрсатилган ҳолда) билан келиши лозим.\n-Номзод йигитлар уч тур бўйича машқларни бажаради ҳамда қуйидаги кўрсатилган кетма-кетликда топширади:\nНомзод йигитлар учун:\nспорт тўсинида (турникда) тортилиш;\n«аъло» – 15 маротаба ва ундан кўп тортилганда;\n«яхши» – 13–14 маротаба тортилганда;\n«қониқарли» – 11–12 маротаба тортилганда;\n«қониқарсиз» – 1–10 маротаба тортилганда ёхуд умуман тортила олмаганда.\n«аъло» – 13,2 сония ичида бажарганда;\n«яхши» – 13,3– 14,0 сонияда бажарганда;\n«қониқарли» – 14,0– 14,7 сонияда бажарганда;\n«қониқарсиз» – 14,8 сонияда ва ундан кўп вақтда бажарганда.\n«аъло» – 12,00 дақиқа ичида бажарганда;\n«яхши» – 12,20 –12,45 дақиқада бажарганда;\n«қониқарли» – 13,0– 13,35 дақиқагада бажарганда;\n«қониқарсиз» – 13,36 дақиқадан кўп вақтда бажарганда.\nНомзод қизлар учун:\nКуч ишлатиш машқлари;\n-Куч ишлатиш машқлари комплексини бажаришда бир дақиқада иккита машқ\n-Ҳар бир машқни бажариш учун 30 сония вақт ажратилади.\nКуч ишлатиш машқлари комплексини номзод қизлар камида:\n38 маротаба ва ундан кўп бажарганда –«аъло»;\n37–34 маротаба бажарганда–«яхши»;\n33–30 маротаба бажарганда–«қониқарли»;\n29-маротаба бажарганда ёхуд умуман бажара олмаганда\n«қониқарсиз» деб баҳоланади.\n«аъло» – 16,2 сония ичида бажарганда;\n«яхши» – 16,3– 16,8 сонияда бажарганда;\n«қониқарли» – 16,9 – 17,3 сонияда бажарганда;\n«қониқарсиз» – 17,4 сонияда ва ундан кўп вақтда бажарганда.\n«аъло» – 4,00 дақиқа ичида бажарганда;\n«яхши» – 4,05– 4,15 дақиқада бажарганда;\n«қониқарли» – 4,20–4,35 дақиқада бажарганда;\n«қониқарсиз» – 4,36 дақиқадан кўп вақтда бажарганда.\n-Номзод умумжисмоний тайёргарлик машқларини камида иккитасини «қониқарли» баҳоларга бажарган тақдирда, умумжисмоний тайёргарлик синовларидан муваффақиятли ўтган деб ҳисобланади.\n-Дастлабки танловдан муваффақиятли ўтган номзодларнинг шахсий ҳужжатлар йиғма жилдлари (Анкета-маълумотнома, таржимаи ҳол ва яқин қариндошлари тўғрисидаги маълумотлар ва бошқа меъёрий хужжатлар. Бунда маълумотларнинг тўғрилиги учун номзод шахсан жавобгар бўлади) ички ишлар органларининг кадрлар бўлинмалари томонидан мавжуд бўш лавозимлар сонидан келиб чиққан ҳолда номзодларнинг кетма-кетлиги асосида амалга оширилади. Номзоднинг тегишли ҳужжатлари тўлиқ расмийлаштирилганидан сўнг, унга хизматга яроқлилик даражасини аниқлаш мақсадида ҳарбий-тиббий комиссияга йўлланма берилади.\n-Ҳарбий-тиббий комиссия номзоднинг ҳарбий хизматга яроқлилик даражаси ҳақида қарор қабул қилади.\n-Шахсий ҳужжатлар йиғмажилди тўлиқ расмийлаштирилиб, ҳарбий-тиббий комиссия томонидан хизматга яроқли деб топилган номзод якуний танловга қўйилади.\n-Номзоднинг шахсий ҳужжатлар йиғма жилдларини расмийлаштириш давомида хизматга қабул қилинишига тўсқинлик қилувчи маълумотлар (хизматга қабул қилиш учун умумий ва махсус талабларга мос келмаслик) аниқланган тақдирда, уни шахсий ҳужжатлар йиғма жилдларини расмийлаштириш тўхтатилиб, хизматга қабул қилиш мақсадга мувофиқ эмаслиги тўғрисида ваколатли раҳбар томонидан қарор қабул қилинади, бу ҳақда номзодга хабар берилади.\n-Якуний танлов якка тартибдаги суҳбат асосида қабул комиссияси томонидан ўтказилади.\n-Умумжисмоний тайёргарлик даражасини баҳолаш ҳамда якка тартибда суҳбат ўтказиш жараёни видео тасвирга олиб борилади.\n-Танловда иштирок этадиган номзодларнинг сони чекланмайди. Якуний танловда, қоида тариқасида, бир лавозимга камида иккита номзод иштирок этиши шарт.\n-Дастлабки танлов синовларининг биридан ёки якуний танловдан ўта олмаган номзод уни дастлабки танлов бошланган кундан эътиборан ўн икки ой ичида ҳар бирини бир маротабадан такроран топшириши мумкин.\n-Якуний танлов номзод билан якка тартибдаги якуний суҳбат шаклида комиссия таркибида ўтказилиб, суҳбат давомида унинг ақлий салоҳияти, хизмат ўташга руҳан тайёрлиги, киришимлилиги, шунингдек ходим учун зарур бўлган бошқа\nмаънавий-ахлоқий ва касбий жиҳатдан муҳим хислатларини баҳолаш мақсадида оғзаки савол-жавоб тарзида ўтказилади.\n-Номзодларга якка тартибдаги якуний суҳбат ўтказиладиган аудиторияга ўзлари билан суҳбат давомида фойдаланиш имконини берувчи буюмлар, жумладан китоблар, уяли телефон, ахборот-коммуникация воситалари ва шпаргалкалар олиб кириш тақиқланади.\n-Номзод якуний суҳбатга фуқаролик паспортининг асл нусхаси билан келиши шарт.\nНомзодлар суҳбатга алифбо тартибида тасдиқланган рўйхат бўйича якка тартибда киритилади.\n-Қабул комиссияси аъзоларига масъул котиб томонидан якка тартибдаги якуний суҳбатдан ўтказилаётган номзод ҳақидаги маълумотлар тақдим этилади.\n-Комиссия аъзолари томонидан ҳар бир номзодга жами 10 та савол берилиб, ҳар бир саволга жавоб бериш учун 1 дақиқагача вақт ажратилади.\n-Номзоднинг ҳар бир саволга берган жавоби эшитилгандан сўнг, савол берган комиссия аъзоси томонидан берилган жавобнинг даражасига қараб 100 баллик тизимда баҳоланади, қўйилган балл номзодга эълон қилинади\n-Номзод билан ўтказилган оғзаки савол-жавоб якунида қабул комиссиясининг ҳар бир аъзоси томонидан номзодга қўйилган барча баллар масъул котиб томонидан умумлаштирилиб, берилган ўнта савол сонига бўлинади ва номзоднинг жами тўплаган бали аниқланади ҳамда умумий натижаси номзодга эълон қилиниб, аудиториядан чиқишига рухсат берилади.\n-Номзодларнинг жавоблари қуйидаги мезонлар асосида баҳоланади:\nа) «Аъло» 86–100 балл учун номзоднинг билим даражаси қуйидагиларга жавоб бериши лозим:\nсаволнинг мазмун ва моҳиятини тўла очиб бериш;\nжавобни мантиқий кетма-кетликда изчил ифодалаш;\nсаволни ёритишда мустақил ва ижодий фикрлаш;\nсаволни ёритишда ишончли далиллар ёки норматив ҳужжатларга мурожаат қилиш.\nб) «Яхши» 71–85 балл учун номзоднинг билим даражаси қуйидагиларга жавоб бериши лозим:\nсаволнинг мазмун ва моҳиятини қисман очиб бериш;\nжавобнинг мантиқий кетма-кетлиги ва изчиллиги қисман бузилган ҳолда ифодалаш;\nсаволни ёритишда ишончли далиллар ёки норматив ҳужжатларга қисман мурожаат қилиш.\nв) «Қониқарли» 55–70 балл учун номзоднинг билим даражаси қуйидагиларга жавоб бериши лозим:\nсаволнинг мазмун ва моҳиятини хатоларга йўл қўйган ҳолда қисман очиб бериш;\nжавобнинг мантиқий кетма-кетлиги ва изчиллиги бузилган ҳолда ифодалаш;\nсаволни ёритишда ишончли далиллар ёки норматив ҳужжатларга мурожаат қилмаслик.\nг) «Қониқарсиз»0-54 балл билан номзод саволнинг мазмун ва моҳияти ҳақида аниқ тасаввурга эга бўлмаган ва саволнинг жавобини билмаган ҳолларда баҳоланиши мумкин.\n-Барча номзодлар якка тартибдаги якуний суҳбатдан ўтиб бўлгач, уларнинг натижалари умумлаштирилиб, энг юқори балл тўплаган номзодларга қабул квотасига мувофиқ хизматга касбий жиҳатдан яроқлилиги тўғрисида чиқарилган хулоса комиссия аъзолари, танловда қатнашган барча номзодлар иштирокида қабул комиссия раиси томонидан эълон қилинади.\n-Қабул чегарасида бир нечта номзод бир ҳил натижа кўрсатганда, шу номзодларга қабул комиссияси томонидан ҳар бирига учтадан савол берилади ҳамда белгиланган тартибда энг юқори балл тўплаган номзодга хизматга касбий жиҳатдан яроқлилиги тўғрисида хулоса чиқарилади.\n-Якуний танловдан муваффақиятли ўтган номзодлар ички ишлар органлари қабул комиссиясининг якуний қарорига асосан бошлиқнинг буйруғи билан лавозимга тайинланади.\nАйрим тоифадаги номзодларга имтиёз ва устунликлар\n-Ўзбекистон Республикаси Ички ишлар вазирлиги академик лицейлари битирувчилари Ўзбекистон Республикаси Миллий гвардияси Ҳарбий-техника институти, Ўзбекистон Республикаси Ички ишлар вазирлиги Академияси ёки Ёнғин хавфсизлиги институтига киролмаган тақдирда, муддатли ёки сафарбарлик чақирув резервида ҳарбий хизматни ўтаганидан сўнг, дастлабки танловларсиз шахсий ҳужжатлар йиғма жилдлари белгиланган тартибда расмийлаштирилган ва ҳарбий-тиббий комиссия томонидан хизматга яроқли деб топилган тақдирда якуний танлов асосида хизматга қабул қилинади.\nТор мутахассислик бўйича олий маълумотга эга бўлган номзодлар (молия, тиббиёт, архитектура ва санъат йўналишлари бўйича) 35 ёшгача Ички ишлар органлари хизматига қабул қилинади.\nХизмат мажбуриятларини бажариш чоғида ҳалок бўлган ички ишлар органлари ходимлари ва ҳарбий хизматчиларининг фарзандлари дастлабки танловдан ижобий ўтган, шахсий ҳужжатлар йиғма жилдлари белгиланган тартибда расмийлаштирилган ва ҳарбий-тиббий комиссия томонидан хизматга яроқли деб топилган тақдирда якуний танловсиз ички ишлар органлари хизматига қабул қилинади.\n-Қуйидагилар дастлабки танловларнинг дастлабки суҳбат ва психологик тест босқичидан ўтиб, шахсий ҳужжатлар йиғмажилдлари белгиланган тартибда расмийлаштирилган ва ҳарбий-тиббий комиссия томонидан хизматга яроқли деб топилган тақдирда якуний танловсиз ички ишлар органлари хизматига қабул қилинади:\nЎзбекистон Республикаси Президентининг 1993 йил 5 февралдаги ПФ-555-сон «Ўзбекистоннинг ўқувчи ёшларини рағбатлантириш чоралари тўғрисида» Фармонига ва Вазирлар Маҳкамасининг 2008 йил 13 октябрдаги 226-сон «Ўзбекистон иқтидорли ёшларини тақдирлаш ва моддий рағбатлантириш тўғрисида»ги қарорига мувофиқ халқаро ва республика олимпиадалари ғолиблари;\nилмий даража ёки илмий унвонга эга бўлган номзодлар;\nЎзбекистон Республикаси Ички ишлар вазирлиги таълим муассасалари профессор-ўқитувчилари ва илмий ходимлари таркиби лавозимларига, шунингдек юридик таъминлаш бўлинмаларидаги лавозимларга номзодлар.\nҚашқадарё вилояти ИИБ Кадрлар бошқармаси


17:23 / 10.03.2021 1077 pdf Ўқиш режими + -\nИнсонинг руҳи ва танаси тирик яшар экан турли хурсандчиликлар ва қийинчиликлар бўлиб туриши табиий ҳол. Устозлар таъбири билан айтганда қалб хурсанд бўлса хотиржам бўлади, аксинча бўлса хафа бўлиб кетади. Чунки қалб нозик нарса ҳисобланади. Аввало, буюк устоз, шайх Муҳаммад Содиқ Муҳаммад Юсуф раҳимаҳуллоҳни замондош қилиб берган Аллоҳ таолога ҳамду санолар бўлсин. Устоз ҳақларида бирор нарса ёзишга менда қўрқув хисси бор, чунки буюк олим ҳақларида қалам тебратиб бирор нарса ёзиш осон иш эмас. Шундай бўлсада Аллоҳдан ёрдам сўраган ҳолда қисқача хотирлаб ўтишни мақсад қилдим.\nОлимларни ҳаётда қанчалик зарур эканлигини нафақат ҳозирги кунда балки, қадимдан буён эътироф этилган ва эъзозлаб ардоқлашган. Бизнинг юртимизда ҳам устозларга юксак эҳтиром ва ҳурмат билан ёндашиб келинмоқда. Устозимиз келажак авлодга буюк меросни қолдирди. Ёзиб қолдирган китоблари, маърузалари, шогирдлари ва дин учун беминнат хизматлари нафақат ўзбекзабон юртларга, балки бошқа миллат вакилларига ҳам катта илм барака бериб турибди. Шу борада устоз билан жонли равишда кўришиш насиб этмаганлигидан ўзимдан уялиб юрар эдим. Бир марта кўришиб дуоларини олсам деган ният ичимдан кўп ўтар эди. Устозни ёзиб қолдирган китобларини ўқиб ўрганишим жараёнида худди китобни ўқияпману ўзларидан тўғридан-тўғри эшитаётгандек бўламан. Ҳар доимгидек куним ўтар экан, кўнглимда ўтган озгина афсусни Аллоҳ менга тушим орқали кўрсатиб қўйди. Мана бугун устозни адашмасам олти маротаба кўриш насиб этди. Тушимда кўрганимда ҳам кўп инсонларга илм ўргатаётган бўладилар, бир амаллаб ёнларига бориб савол берсам жуда чиройли имо ишора билан қарадилар.\nҲозирда ёнингизда бўлиб турган устозларни қадрланг, улардан илм олинг, дуо олинг. Устозни фоний дунёдан боқий оламга риҳлат қилганларига ҳам 6 йил бўлибди. Устоз ҳақларига дуо қилиб туриш ёдингиздан чиқмасин, чексиз ҳурмат, холис қилинган дуо ижобат бўлишига шубҳа йўқ.\nАйнан, дуо орқали бизни юртимиздан яна шундай буюклар дунёга келади.\nМилодий 2021 йил 03.10\nОдина Мусажон 05:34 / 11.03.2021\nМашааллох мен хазратимни ўзимга энг буюк устоз деб биламан,ўз китобларига дастхатларини хам қўйдириб олиш бахтига эришганман.Уларнинг китоблари,даъватлари билан Хақни яқинроқ таниганман,пайғамбаримиз с.а.в.ни севганман,умримнинг охиригача улар учун дуодаман\n13:00 / 06.03.2021 1288\n15:00 / 10.03.2021 1644\n1050 15:00 / 04.12.2020\n1188 08:04 / 27.02.2020\n5441 15:30 / 13.01.2019\n1364 15:30 / 08.06.2019


Китоб | 350\nЖИН ҲАҚИДА ҚИСҚАЧА МАЪЛУМОТ\nҚуръони Карим нозил бўлаётган пайтда араб қабилалари жинларга махфий, норавшан худолар деб эътиқод қилардилар. Улар «Жинларнинг насаби Аллоҳ таолога етиб боради, Унинг жинлардан шериклари бор» деган бузуқ эътиқодга ҳам бўйсунишарди. Шунингдек, араблар «Жинлар ғайбдан хабардор, фолбин ва мунажжимларга осмон сирларини айтиб туришади» деган ўйда эдилар. Жин сураси ушбу эътиқодларнинг бекорчи эканини таъкидлайди. Бунга қўшимча маънода Пайғамбаримиз Муҳаммад соллаллоҳу алайҳи васаллам ўз ҳадиси шарифларида: «Ким фолбину мунажжимга борса ва уларга ишонса, Муҳаммадга нозил бўлган нарсага кофир бўлибди», – деганлар.\nАрабларда «Жинларнинг ҳукми ер юзида ўтади» деган хом хаёл бўлиб, агар улардан бирорталари маълум бир жойга бориб, ётиб қолмоқчи бўлсалар, «Ушбу жойнинг хўжайин жинидан паноҳ сўрайман» деган маънодаги дуони қилишарди.\nБизнинг юртларда ҳам ҳатто ҳозирги вақтгача кишиларда юқоридаги айтилганларга ўхшаш турли-туман бузуқ, бидъат-хурофотдан иборат тушунчалар мавжуд ва баъзилар бу ёлғон эътиқодга бўйсунадилар. Айниқса, кейинги пайтда кишиларда руҳий бўшлиқ ҳаддан ташқари зиёда бўлганлигидан, бу маънодаги гап-сўзлар кўпайиб кетди. Агар уларга қулоқ осадиган бўлсак, худди бутун дунёни жинлар бошқариб турганга ўхшайди (Астағфируллоҳ!).\nШу билан бирга, қадимда ҳам, ҳозирда ҳам жинларни мутлақо инкор этадиганлар бор. Улар жин ҳақидаги ҳар бир сўзни афсона, бекорчи гап, дейишади. Жинлар ҳақидаги ҳодисаларнинг гувоҳи бўлган кишиларни жиннига, мияси айниганга чиқаришади.\nИслом эса жин ҳақида, худди бошқа масалалардаги каби, ҳақиқатни баён қилади. Ислом жин борлигини исбот қилиб, у ҳақидаги тўғри тасаввурни баён этиб, нотўғри тушунчаларни рад этади. Шу билан бирга, жинлардан кутиладиган мавҳум қўрқинч ва хавфу хатарни ҳам рад этади.\nЖинлар ҳақиқатда ҳам бор мавжудотлар бўлиб, асли ўтдан яратилган. «Жин» сўзининг луғавий маъноси эса «тўсилган» дегани, яъни одамлар кўзидан тўсилган нарсадир. Шу сабабли ҳам у инсонларга кўринмайди. Улар ўзлари кўринмай туриб, бизларни ва бошқа нарсаларни кўришлари, шу билан бирга, турли шаклларга киришлари ҳам мумкин. Уларнинг ичида ҳам худди одамларга ўхшаб, иймонли-иймонсизлари, яхши-ёмонлари, адашган ва ҳидоятда юрганлари, фирибгар ва соддалари бор. Жинлардан ҳам Қуръонга, Набий алайҳиссаломга иймон келтириб, яхши йўлда юрганлари жаннатга, иймонсиз бўлиб, ёмон йўлда юрганлари дўзахга тушадилар. Улар ҳеч қачон одамларга ёрдам бера олмайдилар ва ғайб сирларини билмайдилар, чунки Қуръони Карим нозил бўлгандан сўнг, улар бу хислатлардан маҳрум бўлганлар. Жинларнинг Аллоҳ таоло билан насаб йўлидаги боғлиқлигига келсак, бу ҳақдаги ҳар қандай фикрлар туҳматдир.\nСабаъ сурасида бир гуруҳ жинларнинг Сулаймон алайҳиссаломга хизматкор бўлганликлари, у зот ҳассага суяниб туриб, вафот этганларидан сўнг ҳам, тирик, кузатиб турибди, деб ўйлаб, машаққатли ишда давом этганликлари ҳақида оятлар бор.\nИсломдан аввалги вақтда жинлар осмонга чиқиб, малоикаларнинг ўзаро суҳбатларини, жумладан, яқин кунларда содир бўладиган баъзи ишлар ҳақидаги маълумотларни яширинча эшитиб, ердаги фолбину мунажжимларга бирга ўнни қўшиб, етказишар экан. Орадан анча вақт ўтиб, осмон хабарига қулоқ осгани чиқсалар, уларни юлдузлардан узилиб чиққан учқунлар уриб ҳайдайдиган бўлиб қолибди. Улар ерга, ўз қавмлари ҳузурига қайтиб, «Нима бўлди экан, бизни учқунлар қувадиган бўлиб қолди-ку?» – дейишади. Шунда баъзилари «Дунёда улкан, оламшумул ўзгариш бўлган бўлса керак», – дейишади. Машриқу мағрибни кезиб, биздан осмон хабарини тўсган нарсани қидириш зарур, деган қарорга келиб, сафарга отланадилар. Ривоятларда нақл қилинишича, Насийбин номи билан аталувчи жойда яшовчи жинлардан етти нафари Набий соллаллоҳу алайҳи васаллам бомдод намозида қироат қилаётганларини эшитиб, тўхташган ва «Биздан осмон хабарини тўсган нарса шу», деб ўз қавмларига қайтиб, бўлган ҳодисани айтганлар. Шунда Аллоҳ таоло Ўз Пайғамбарига Жин сурасини нозил қилган.\nОила ва турмуш (13191)\nДолзарб саволлар (12772)


PressReader - ICTNEWS: 2018-05-17 - Мухим инфратузилмаларга уюштирилган энг шов-шувли кибер хужумлар\nМухим инфратузилмаларга уюштирилган энг шов-шувли кибер хужумлар\nICTNEWS - 2018-05-17 - Мундарижа Апрель -\nБугунги кундаги ривожланган жамиятимизнинг энг кучли томонлари бир пайтнинг ўзида унинг заиф томонларидан ҳам ҳисобланади. Ҳозирги ўзаро боғлиқ бўлган оламда ривожланган ва юқори технологияли социумлар айни пайтда ҳаётий муҳим бўлган бир қатор хизматларга боғлиқ. Муайян инфратузилма ҳар қандай жамиятдаги асосий хизматлар ва ишлаб чиқувчи тизимларнинг меъёрда ишлашини таъминлайди. Шу сабабли, табиий сабаблар, техник носозликлар ёки қасддан амалга оширилган ҳаракатлар натижасидаги уларнинг ишидаги бузилишлар ресурсларни етказиш ёки муҳим хизматлар учун жиддий оқибатлар келтириши мумкин.\nОхирги йилларда бутун дунёда кибержиноятчлик тўхтовсиз равишда ривожланиб бормоқда. Интернетнинг ривожланиши ва жамиятнинг рақамли трансформацияси танганинг икки томонидек гўё, чунки бу жиноятчилар учун муайян имкониятларни тақдим қилади. Муҳим тармоқлар жиноят ҳамжамияти учун нишонга айланса нима бўлиши мумкмн?\nPanda Security компаниясининг Pandalabs вирусларга қарши лабораторияси муҳим инфратузилмаларининг ахборот хавфсизлигига амалга оширилган дунёдаги энг йирик ҳужумларнинг хронологияси билан ва уларни ҳимоялаш бўйича “Муҳим инфратузилма: замонавий иқтисодиёт асосларига киберҳужумлар” номли оқ китобини чоп этди.\nВА МУҲИМ ИНФРАТУЗИЛМА\nМуҳим инфратузилмалар ҳимояси барча мамлакатларнинг асосий муаммоларидан ҳисобланади. Замонавий жамиятнинг ривожланиш даражаси кўпинча хусусий бизнес томонидан кўрсатиладиган бир қатор асосий ва муҳим хизматларига боғлиқ бўлади.\nИнфратузилма давлат учун ўта муҳим бўлган хизматлар ва тизимларнинг меъёрда ишлашини таъминлайди: ҳукумат идоралари, сув таъминоти, молия ва солиқ тизимлари, энергетика, атом электр станциялари ва транспорт тизимлари, йирик ишлаб чиқариш корхоналари. Муҳим инфратузилмаларга биз, бузилиши натижасида мамлакат фуқароларининг соғлиги, хавфсизлиги ва фаровон ҳаётига таъсир кўрсатадиган объектлар, тармоқлар, хизматлар ва тизимларни киритамиз. Янги хавфлар шароитида ҳаётий муҳим бўлган хизматларни кафолатланган тарзда кўрсатиш – бу нафақат давлат идораларининг, балки миллий ва халқаро даражадаги хусусий компанияларнинг мажбурияти ҳисобланади.\nБундай тармоқлардаги муайян техник хусусиятлар ва муҳим маълумотларнинг заифлик даражаси уларнинг ҳимояси сийқаси чиққан вазифа бўлиб ҳисобланмаслигини англатади. Муҳим инфратузилмаларда ишга туширилган ишлаб чиқа- риш жараёнларининг кибер-жисмоний тизимларига амалга оширилган ҳужумлар инфратузилмаларнинг ишида тўсиқсиз хавфларни аниқлашга мослаштирилган янги стратегияларга эҳтиёж яратди.\nТурли муҳим инфратузилмалар, жисмоний объектлар (кибер-жисмоний тизимлар) билан ҳамкорлик қилувчи компонентларни бошқарадиган классик It-тармоқлар ва саноат От-тармоқларидан таркиб топувчи гибридли архитектурага асосланган бўлади.\nИНТЕРНЕТДАН АЖРАТИБ ҚЎЙИШ\nБу масала алоҳида эътиборни талаб қилади, чунки барча инфратузилмалар турларининг ўзаро ҳамкорлик қилишига бўлган тенденциянинг ўсиб бориши ҳам ҳужумлар векторини янада кенгайтиради. Бу каби инфратузилмаларни назорат қилиш тизимлари, одатда, Интернетдан ажратилиб ички тармоққа уланади.\nБироқ SCADA каби назорат тизимлари ҳам мавжудки, улар Интернет орқали кўринади ва олинади. Бу каби тизимларнинг аксарияти муҳим инфратузилмаларни бошқарувчи тизимлар билан тўғридан-тўғри алоқага эга бўлмайди, бироқ улардан хакерлар янада мураккаброқ ҳужумларни режалаштиришда қўллайдиган маҳфий маълумотларни қўлга киритиш учун шлюз сифатида фойдаланишлари мумкин.\nМУАММОНИНГ СТРАТЕГИК ЕЧИМИ\nҲозирги замон халқлари миллий хавфсизликка оид бўлган кўп сонли муаммоларга дуч келмоқда. Бу борада стратегик устунлик бир қатор янги хавфлар остида қолиши мумкин бўлган муҳим инфратузилманинг ҳимоясига йўналтирилади. Унинг ҳимояси учун ҳам жисмоний хавфсизлик, ҳам технологиялар ва коммуникацияларни ҳимоя қилиш жиҳатидан потенциал хавфларни олдини олиш ва ҳимоя қилишни таклиф қилувчи режа тузиш муҳим ҳисобланади.\nСўнги йилларда глобал хавфсизликда кескин бурилиш ясаган 9/11 каби муҳим ҳодисалар содир бўлди. Ушандан бери\nдунёда шундай вазият юзага келдики, муҳим инфратузилмаларнинг муайян объектлари ишидаги бузилишлар нафақат алоҳида инсонларнинг, балки бутун бир миллатларнинг соғлиги, хавфсизлиги ва фаровон турмушига салбий таъсир кўрсатиши мумкин.\nШунингдек ушбу объектларнинг хавфсизлигини таъминлашга ёндашув ҳам ўзгарди. Авваллари хавфсизлик давлат идораларининг алоҳида ҳуқуқларидан бўлиб ҳисобланган. Ҳозирда эса муҳим инфратузилмалар, асосан, хусусий сектор қўлига ўтган, шунинг учун уларнинг хавфсизлиги учун тенг равишда жиддий жавобгарликни ҳам бу сектор ўз зиммасига олади.\n11 сентябрдаги фожиадан сўнг АҚШ Ички хавфсизлик вазирлигини ташкил қилди ва бир қатор тегишли Қонунлар ва Қарорларни қабул қилди. Европада шу каби ташаббус ўз қитъаларида содир бўлган асосий ҳодисадан сўнг рўй берди. Хусусан, 2004 йил 11 март куни Мадридда поездларнинг портлашларидан сўнг.\nЕвропа комиссияси муҳим инфратузилмаларни ҳимоя қилиш бўйича глобал стратегияни («The European Programme for Critical Infrastructure Protection») ишлаб чиқди, у ўз ичига Европада террористик ҳуружлар профилактикаси, олдини олиш ва бартараф қилиш бўйича чора-тадбирларни қамраб олган. Ушбу ҳужжат муҳим инфратузилмаларни ҳимоя қилиш бўйича асосий ва якуний жавобгарлик Евроиттифоқ аъзолари бўлган давлатлар ва бу каби инфратузилмалар операторларига юкланишини белгилайди ҳамда Евроиттифоқ давлатларини ўз миллий қонунчилигига тегишли чора-тадбирлар ва ташаббусларни киритишга даъват қилади.\nУмуман олганда, жамият, муайян хавфларга йўл қўйсада, бироқ барибир, муҳим инфратузилмаларга бўлган кибер ҳужумлар у даражада кўп бўлган деб ҳисобламайди. Афсуски, амаладги ҳолат анча аянчлироқ: биз аллақачон бутун дунё бўйлаб содир этилган ва ҳужжатга туширилган юзлаб кибер ҳужумлар ҳақида хабаримиз бор. Бундай тармоқларга хуружлар ўн йилликлар давомида амалга оширилиб келмоқда ва мақоламизни кейинги қисмида уларнинг тарихи билан танишамиз.\nСИБИРЬ НЕФТЬ УЗАТИШ ҚУВУРИ\nҲар сафар биз муҳим инфратузилмаларга уюштирилган кибер ҳужумлар ҳақида сўз юритганимизда ўз-ўзидан ҳаёлимизга “Интернет” ибораси келади. Бироқ, илк бу каби кибер ҳужум Интернет пайдо бўлишидан олдин – 1982 йилда содир этилган. Ўшанда хакерлар тўдаси Сибирь нефть узатиш қувури ишини назорат қилиб турган SCADA тизимига\nтроян ўрнатишга эришганлар, бу катта портлашга олиб келган. Ҳуруж Марказий разведка бошқармаси (ЦРУ) томонидан амалга оширилган, бироқ бу ҳақида 2004 йилгача маълум эмас эди. Ўша йили АҚШ Мудофаа вазирлигининг собиқ котиби ва Р.рейганнинг маслаҳатчиси Томас Рид шу воқеа ҳам акс этган “At the Abyss: An Insider’s History of the Cold War” деб номланган китобини чоп этди. “CHEVRON” КОМПАНИЯСИ Навбатдаги ҳодиса бундан ўн йил ўтгач, 1992 йилда “Chevron” нефть компаниясининг ишчиси ишдан хайдалганда рўй берди. У компаниянинг Нью-йорк ва Сан-хоседаги офисларидаги компьютерларни бузиб, тизимлар ишга тушганда авария ҳолати содир бўлишига мослаб қўйган. Ушбу зараркунандалик ҳаракати то Редмондда (Калифорния штати, АҚШ) заҳарли модданинг оқиб кетиши ҳолати юзага келмагунича аниқланмаган, бунда, тизим ҳеч қандай тегишли огоҳлантиришлар бермаган. Натижада тизим иши тўхтатилгунига қадар минглаб инсонлар ҳаёти 10 соат давомида хавф остида қолган.\n“SALT RIVER PROJECT” КОМПАНИЯСИ\n1994 йилнинг августида Лейн Джаррет Дэвис “Salt River Project” компаниясининг тармоғини бузишни уддалади. У сув ва электр энергия учун жавобгар тизимнинг файлларига йўл топди ва уларни ўчириб ташлади. Бунинг устига у компания мижозлари ва ходимларининг шахсий ҳамда молиявий маълумотларини қўлга киритишга эришган. “WORCESTER” АЭРОПОРТИ Йўналтирилган ҳуружлардан бошқа муҳим секторлар ҳам катта зарар кўрган. 1997 йилнинг 10 мартида хакер Вустердаги (Массачусетс штати, АҚШ) ҳаво ҳаракатининг коммуникацион назоратини бошқариш тизимига қонунга ҳилоф йўли билан кириб, тизимнинг бузилишини келтириб чиқарган, бунинг натижасида телефон алоқа олти соат давомида ўчирилган ҳолатда бўлган. Мазкур вазият бошқарув минораси, аэропортнинг ёнғинга қарши хизмати ва аэропортда жойлашган авиакомпанияларнинг телефон тизимларига алоҳида таъсир кўрсатган.\n1999 йилда хакерлар Россиянинг энергетик гиганти бўлмиш “Газпром” компаниясининг хавфсизлик тизимини ишдан чиқардилар. Улар инсайдер ёрдамида газ узатилишини назорат қилувчи SCADA тизими устидан назоратни қўлга киритиш учун трояндан фойдаланганлар. Яхшиямки, бу жиддий оқибатга олиб келмади, тизимнинг меъёрдагидек ишлаши эса қисқа муддатларда тикланди.\n“MAROOCHY WATER SYSTEM” КОМПАНИЯСИ\nАвстралиядаги “Maroochy Water System” компаниясининг собиқ ходими 2000 йилда сув таъминоти тизимини ишдан чиқаргани учун икки йиллик қамоқ жазосига маҳкум этилди. Ушбу ҳуруж натижасида ичимлик сувининг миллионлаб литри яқин атрофда жойлашган дарёга\nоқиб кетди, бу эса маҳаллий меҳмонхонанинг сув босишига олиб келди.\n2002 йилнинг декабрь ойида Венесуэланинг “PDVSA” нефть компанияси кибер ҳужумга учради. Ушбу ҳужум натижасида нефть қазиб чиқариш суткасига 3 млн дан 370 минг баррелгача қисқарди. Уюштирилган хуруж давомида компаниянинг бир нечта компьютерлари ишдан чиқарилган. Мазкур содир этилган ноқонуний ҳаракат ходимлардан гумон туғдириш мақсадида, уларнинг иш ташлаш вақтида амалга оширилган.\n2006 йилда Лос-анжелесдаги йўл ҳаракатини ташкил қилиш бўйича икки нафар мухандис норозилик кўрсатиш сифатида шаҳар светофорларини ишдан чиқардилар. Улар баъзи светофорлар дастурларини ўзгартириб, уларни қизил рангда ёнишга мажбур қилганлар, бу жиддий тиқилинчларга (пробка) олиб келган.\nЛОДЗДАГИ ТРАМВАЙ ТАРМОҒИ\n2008 йилда Польшанинг Лодзь шаҳрида 14 ёшли талаба ушбу шаҳар- нинг трамвай тармоғи тизимига ҳужум уюштирди, бунинг натижасида 4 трамвай ўз йўлидан чиқиб кетди, 12 киши эса яраланди. Талаба ҳудди телевизорлардагидек инфрақизил масофали бошқариш пультини яратган, унинг ёрдамида у трамвай чорраҳаларини ўз назоратига олган.\nОЛМОНИЯДАГИ МЕТАЛЛУРГИЯ ЗАВОДИ\n2014 йилда Германияда ҳужумлар қурбонига металлургик заводларидан бири айланди. Ижтимоий инженериядан фойдаланган ҳолда хакерлар ходимлардан бирининг компьютерига киришга эришдилар, у орқали улар ички тармоқнинг бошқарув тизимини назоратга олдилар.\nБунинг натижасида доменлардан биттасини ўчиришни имкони бўлмади ва бу ҳолат корхонага жуда катта зарар етказди.\nУКРАИНА ЭЛЕКТР ТАРМОҚЛАРИ\n2015 йилнинг охирида Украинанинг миллий электр тармоқлари кибер ҳужумга дуч келди, бунинг натижасида\n600 000 нафар аҳоли электр энергиясиз қолди.\nТАРИХДА ИЛК МАРТА ИНТЕРНЕТ ИНФРАТУЗИЛМАСИГА УЮШТИРИЛГАН КИБЕР ҲУЖУМ\nҲодисаларнинг узун рўйхатига қарамасдан Интернет инфратузилмасига илк марта амалга оширилган кибер ҳужум 2007 йилнинг 27 апрелида уюштирилган бўлиб, бунда, Эстонияда бир қатор ҳужумлар турли ташкилотларнинг, шу жумладан, парламент, турли вазирликлар, банклар, газеталар ва турли Оавларнинг сайтларини ишдан чиқарди.\nҚолаверса, ҳужум муайян оммавий бўлмаган манзилларга, жумладан молиявий ордерларга ишлов бериш миллий тизими ва телекоммуникацион хизматларга йўналтирилган.\nМУҲИМ ИНФРАТУЗИЛМАЛАР УЧУН ҚЎШИМЧА ҲИМОЯ\nБиз яшаб турган ва кузатиб турган реалликни ҳисобга олган ҳолда, муҳим инфратузилмаларни хавфларнинг барча турларидан ҳимоялаш учун муҳим инфратузилма ҳимоясини бошқариш зарур.\n2016 йилнинг май ойида G7 давлатларининг энергетика вазирларининг учрашувидан сўнг қўшма декларация қабул қилинган, унда пайдо бўлаётган кибер хавфларга самарали чора кўриш ва ҳаётий зарур бўлган хизматларнинг меъёрда ишлашини таъминлаб туриш учун мустаҳкам муҳим энерготизимларни (жумладан газ, электр энергия ва нефть) яратиш масалаларга алоҳида урғу берилган.\nМантиқий ҳужумларни олдини олиш ва бартараф этиш бўйича чораларни такомиллаштириш учун мамлакатлар ҳукумати глобал даражада бир қатор тадбирларни амалга оширмоқда. Ушбу тадбирлар муҳим инфратузилмалар ҳимоясини яхшилаш учун барча зарур маълумотларни йиғиш бўйича марказларнинг яратилишига йўналтирилган. Натижада, ушбу муаммони ҳал қилиш учун ушбу мамлакатларнинг миллий қонунчилигига киритилиши зарур бўлган комплекс стратегияси ишлаб чиқилган.\nҲозирги пайтда муҳим инфратузилма объектларининг хавфсизлиги қанчалик таъминланган деган саволга жавоб топиш осон эмас, чунки кибер жиноятчилар томонидан фойдаланадиган ахборот ёки техника ҳақида маълумот мавжуд эмас, шунинг учун 100 фоизга хавфсиз бўлиш мумкин эмас.\nНимани яхшилаш мумкин деган саволга – олдини олиш учун қуйидаги бир қатор самарали чоралар қўлланилиши зарур бўлган таниқли ҳужумлардан ҳимояни деган жавоб берилади.\nБундай муҳим инфратузилмалар объектларини назорат қилишда фойдаланаётган тармоқлар мониторингини юритиш ва заруратга кўра, уларни ташқи уланишлардан ажратиб қўйиш, бу ташқи ҳужумларни аниқлашга ва ички тармоқдан бошқариладиган тизимларга кириб келишни олдини олишга имкон беради.\nОлинадиган қурилмалар устидан қатъий назорат ўрнатиш, бу ҳар қандай муҳим инфратузилмаларда нафақат ҳужумларнинг йўналиши бўлгани учун аҳамиятли. Муҳим инфратузилмалар объектларининг ҳимоясини таъминлашда, зарарли дастурлар ички тармоққа олинадиган қурилмалар орқали кириб келинишининг олдини олиниши ўта муҳим ҳисобланади. Бунинг устига, улардан маҳфий маълумотларни ўғирлашда ҳам фойдаланса бўлади.\nДастурланадиган мантиқий назоратчилар (ёки PLC) ўрнатилган шахсий компьютерларнинг мониторинга олиниши. Интернетга уланган ушбу қурилмалар энг таъсирчан ҳисобланади, чунки улар хакерларга алоҳида муҳим бошқарув тизимларига йўл очиб бериши мумкин. Ҳатто улар тизим устидан назоратни қўлга кирита олмаса ҳам, улар ҳужумнинг бошқа йўналишлари учун қимматли маълумотга эга бўлишлари мумкин.


Тушда танга кўрса нима бўлади. ko'rsa nima bo'ladi - Tush tabiri kitobi\nUztext.com » Tush tabiri » Тушда танга кўрса нима бўлади.\nТушда танга кўрса нима бўлади.\nТушда танга кўрса нима бўлади. АстроМеридиана туш таъбирида.Ёрқин танга –яхши кунларга, қорамтири –яқин дўстлар билан тушунмовчиликлар. Агар сиз тушингизда чиройли ялтираган тангани совға қилишса, ўнгингизда барча ташвишлардан қутиласиз.\nТушингизда пулингизни йўқотиб қўйсангиз, яқинда фарзандларингиз ташвишлар келтиради, сиз ўзингизни сабрингиз билан ҳаммасини ўз жойига қўя оласиз.\nТушда эски танга\nПсихологический интерпретатор туш таъбирида\nТанга – бу пул билан сизни асабизга тегадиган иш. Кумуш тангани тушда кўрсангиз –бу бойлик белгиси, асалли танга – камбағалликка, олтин танга – кутилмаган катта фойда оласиз. Агар сиз тушингизда тангани кимгадур совға қилсангиз, сизга мухим бўлган нарса билан ажраласиз. Эътибор беринг совға қилинганда кайфиятингиз қандай эди. Кайфият яхшимас бўлса, сиқилиш, асабийлашишга, агар акси бўлса – хурсандчилик «нима бўлса яхшиликка».\nСиз ўзингизни яқинларингиз содиқлигига шубҳа билан қарамоқда экансиз, агар сиз ердан тангани ердан териб олаётган бўлсангиз, шубҳайингиз тўғри экан.\nТушда кумуш танга\nРомантик туш таъбирида\nСевишганлар учун яхши хисобланмайди – агар кимдур тангаларни ташаб юбораётган бўлса. Узоқ сафарда кўп юрганларидан бир биридан кўнгли совугани учун бири уйдан чиқиб кетади. Агар қиз болага тушида севгани кумуш танга берса, ўнгингида ўзини фойдаси йўлида ундан фойдаланишади.\nЭркак кишига олтин танга тушига кирса, эҳтиёт бўлинг. Ўнгингизда кўнглингизни овлашади. Агар у қаттиқ туриб олсагина ундан қутила олади.\nСимона Кананита туш таъбирида\nТушда тилла танга\nЯнги танга – кутилмаган бойлик – эскиси– гап – чертса – бекорга куч кетказасиз –тилла ёки кумуш тангайингиз бўлса – бахтсизлик – асалли – катта бахт. Тушда тилла айланаларни кўрсангиз – хаяжон, алахсираш; сиқилиш; камбағаллик. Аёллар кўрса – севгида алданиш. Майда пуллар – фойдали иш; кичик омад,иш; фойдасиз гаплашишга. Аёл учун – эътибор, ўзига қараш. Қадимий танга тушда, ақлли бўлиш, қимматли малака; сирни очиш.\nҚадимий туш таъбирида\nТушда олтин танга\nОлтин танга тушда – яхшиликка эмас, агар уэски бўлса ва сиз уни ердан олсангиз. Кўп тилла – ёмон. Тилла тангани яшириш – ўзингизни айбингиз билан бахтсизлик. Тангани бериб юбориш – айби билан бахтсизликка. Тилла тангага кураш тушда – ўзингизни ташвишиш билан бошқаларга қийинчиликлар туғдирасиз. Олтин танга – омад, бойлик.\nТушда танга нимани англатади –кичиги – кўз ёшга, кумуши – бир қанча қийинчиликдан кейин фойдага, тилла танга – сиқилишга. Қадимий танга – тасодифий бойлик ёки клад. Сизга кумуш танга кирса – фойдага.\nТушда танга нимани билдиради – сизни кўп кучингизни оладиган иш. Тушингизга кумуш танга кирса – сизга яқин инсонлар билан уришиб қолишга кўп имкониятлар бўлади. Агар сизга тилла танга кўрингандай бўлса – хозир банд бўлган ишингиз- омад билан тугайди.\n26-06-2021, 00:03 6\nBa ba ba ba ba na na Ba ba ba ba ba na na Ba ba ba ba ba na na Ba ba ba ba ba na na...\nМлечный - Жизнь бесценна\nПрипев: Я нажал кнопку "Stop!" Дайте мне кислород. Каждый близкий мечтает за вечер поднять миллионы...\nЭGO, Кристина Есаян - Никуда не уйдешь\nКуплет 1: ЭGO Ты пойми моя любовь, я умираю. Без тебя я, как в огне лишь догораю. Не ценил тебя...\npolnalyubvi - Outro\nСкит: Теперь ты знаком с моими любимыми сказками. Огонь, вода, свет, мрак, безумие и пустота –...\nЮлия Рай - Речка\nБільше я не дамся смутку в полон І не наздожене мене печаль Я не заплачу за тобой знов Прощавай...\nПервый Куплет: Брутто Эй На тебе бандана - ты будто дочь Тупака На типе панама - он будто сын...\nБорис Гребенщиков - Ода\nИнструментал Премьера песни "Борис Гребенщиков - Ода" состоялась 24 июня 2020 года....\n[ "В постели"] Первый Куплет: ДДТ Эконом-район, под одеялом Мы с тобой вдвоём вторую неделю Вторую...\nRick Ross - The way you love me (feat. Keri Hilson)\nI’m Swaggin, I’m Swaggin.. Я Swaggin, я Swaggin .. I’m Swaggin, I’m Swaggin..(Go!) Я Swaggin, я...\n140 Ударов в Минуту - Не буди меня\nВсе сомнения прочь Нежная, какая же ты нежная, Но для нас эта ночь Первая и может быть последняя Не...


Brand: «Adabiyot uchqunlari» Код: 657\n«Инфаркт ва инсульт»  Юқумли касалликлар ҳаётимиз давомида соғлигимизга ҳамиша хавф солиб туради. Умримизда, ҳеч бўлмаса, бир марта барчамиз юқумли касалликнинг бирон тури билан оғриймиз. Хўш, ўзи юқумли касаллик нима, унинг турлари қайсилар, қандай қилиб ундан ҳимояланиш мумкин? Шу ва ш..\nBrand: «Adabiyot uchqunlari» Код: 726\n«Юқумли касалликлар» Юқумли касалликлар ҳаётимиз давомида соғлигимизга ҳамиша хавф солиб туради. Умримизда, ҳеч бўлмаса, бир марта барчамиз юқумли касалликнинг бирон тури билан оғриймиз. Хўш, ўзи юқумли касаллик нима, унинг турлари қайсилар, қандай қилиб ундан ҳимояланиш мумкин? Шу..\nBrand: «Adabiyot uchqunlari» Код: KB584\n«Алоэ» Алой - инсон гўзаллигини ва саломатлигини тиклашда ёрдам берувчи ўсимлик бўлиб, унинг яна қандай фойдалари борлигини ушбу китобчадан билиб оласиз, деган умиддамиз. Ўйлаймизки, китоб сизга манзур бўлади. Муаллиф: Аҳмаджон АбиркуловНоми: «Алоэ»Нашриёт: «Adabiyot uchqunlari»Сана: 2015 ..\nBrand: «Adabiyot uchqunlari» Код: B676\n«Тўғри нафас олиш сирлари»\n«Тўғри нафас олиш сирлари» Ушбу китобда Поль Брэггнинг тўғри яшаш бўйича гапирган гаплари, ўтказган тажрибалари, турли маслахатлари батафсил тушунтириб берилар экан, бу борада янада муҳим маълумотларга эга бўласиз ва Поль Бреггни теранроқ тушунасиз. Қўлингиздаги китоб Моськин китобининг 3-қи..\nBrand: «Adabiyot uchqunlari» Код: 1037\n«Лимон» Қўлингиздаги рисолада лимон меваси шифобахшлиги жиҳатидан беқиёс аҳамиятга эга экани, ёш нихолларни кўпайтириш ва парвариш қилиш батафсил баён қилинади. Саломатликни сақлаш учун унинг муносиб восита эканини яхши билиб олиш лозим. Академик Мух..\n37 дан 45 гача кўрсатиляпти. Жами 45 та (4 саҳифада)